
Kibrahacha: un obra maestra di naturalesa 


Un biaha mas gobierno ta anuncia 
“exploracion” di gas y petroleo 


Caso serio di violencia 

MINISTER encarga cu e cartera di energia, sr Glenbert 
Croes, dialuna a confirma cu Conseho di Minister di Gabinete 
Wever Croes II, a bay di acuerdo cu su proposicion, cu ta 
permiti e compania Arubiano di Petroleo, yega na un acuerdo 
firma cu e compania Mericano di Armstrong Oil & Gas. 


Na e ocasion aki, e mandatario a evita di bin dilanti y declara 
cu e acuerdo di cooperacion aki y el a abstene formalmente 
di informa cu e acuerdo aki lo bay yuda baha prijs di awa y 
coriente si e bira un exito. 


Lo ta bon pa analisa si algun expresion di Minister Croes ya 
cu el a confirma cu lo firma un “acuerdo di exploracion” y 
ora cu busca nificacion di e palabra den diferente diccio- 
nario e palabra exploracion ta nifica lo siguiente: 1) verken- 
ning; 2) onderzoek y 3) exploratie. 


Pa uza traduccion na Papiamento pa loke Minister kiermen 
tin cu mustra cu e compania Mericano, “lo bay mira si tin gas 
y petroleo” ya cu hopi di e informacionnan cu a bin dilanti 
den henter e proceso aki, ta informacionnan cu ya gobierno 
anterior, tambe a wordo informa y e tempo ey tambe tabatin 
henter un proceso di exploracion cu no a duna resultado. 


Sinembargo ta un tipo di”gimmick” politico pa hopi hende 
ya cu gobierno actual ta bayendo direccion di un proceso 
electoral sin cu e tin un acogida aceptabel den comunidad y 
henter pueblo. 


Realidad di e presentacion di Minister Croes dialuna ultimo, 
a duna e impresion cu el a wordo manda pa “dorna kerst- 
boom” pa e asunto di e acuerdo c’un Rijkswet cu Hulanda, 
no ricibi e impacto negativo cu el a ocasiona cu e acuerdo cu 
Prome Minister Wever Croes a firma. 


EXPERIENCIA 
Armstrong Oil & Gas ta un compania cu a wordo funda na 
1985 y no ta entre e companianan di mas grandi cu tin 
na Merca of rond mundo pero tin tur indicacion cu loke e 
compania aki lo bay traha cu’ne den e proceso di exploracion 
di gas y petroleo, ta mesun informacion cu a ser acumula pa 
e compania Spaña Repsol durante di e proceso di explor- 
acion pa gobierno anterior. 


Repsol ta un compania Spaño cu ta mundialmente reconoci 
den e areanan di exploracion y el a wordo funda na 1927 


mientras cu despues a bin e compania Total cu ta un 
compania Frances cu a keda estableci na aña 1924. 


Shell cu a cumpra e compania British Gas, tambe a forma 
parti di e proceso di exploracion pa gobierno di Aruba un 9 
pa 10 aña pasa y ta dificil pa asumi cu e companianan aki cu 
tin asina hopi experencia, un di nan operando pa 100 aña 
caba, ta bandona un zona caminda e posibilidad pa haya 
gas y petroleo, lo ta asina grandi. 


E proceso cu a wordo anuncia pa Minister den nomber di su 
gobierno, ta mustra riba otro intento politico pa desvia aten- 
cion di pueblo pa loke ta asuntonan mas serio y mas deli- 
cado, entre otro un situacion delicado di esunnan di menos 
entrada, un inflacion cu no tin fin di normalisa y cantidad di 
problema riba tereno social, financia, criminalidad y educa- 
cion. 
Y tin cu agrega nada di e planta di ‘hidrogeno’ pa e tereno di 
refineria di San Nicolas. 

DIABIERNA ultimo Corte den Prome Instancia a trata un 
caso serio di maltrato cu arma caminda practicamente por 
asumi cu por poco e pelea aki lo por a bira uno fatal pa un 
mucha homber di apenas 14 aña. 


E acusado principal, kende ta R.I. kende awo tin 17 aña, no 
ta un figura desconoci pa husticia ya cu den pasado caba el 
a caba di recupera su libertad pa otro caso di maltrato cu 
arma blanco y dia 8 di september di 2023, el a wordo laga 
liber. 


Pues den cuestion di algun siman, e acusado hoben a bin 
haya su mes den un pelea c’un victima kende na momento 
di e agresion, apenas tabata conta cu 13 aña di edad kende 
den e intercambio cu e acusado, a ricibi 4 corta na su curpa, 
tur di nan profundo y caminda e herida na su brasa robes, a 
pone cu e victima te dia di awe, no por uza su man comple- 
tamente. 


E tipo di incidente aki a sosode net patras di e scol di EPB 
riba un tereno di bala, caminda segun relato di e investiga- 
cion, por conclui cu ta e mucha homber di 13 aña lo ta esun 
cu a inicia cu e confrontacion y dado momento e acusado 
R.I. lo a reacciona y c’un cuchiu den man, el a cuminsa resisti 
y ataca e victima door di zwaai cu e arma blanco den direc- 
cion di e victima. 


Durante tratamento a keda demostra cu e arma no tabata 
di e acusado R. aki pero di su amigo I.D. kende a declara na 
autoridad policial, cu ta su persona a pasa e arma blanco pa 
e acusado, ya cu tin otro hoben cu continuamente ta busca 
problema cu e acusado y ta loke a sosode tambe dia di e 
incidente. 


Segun declaracion di varios testigo y esunnan envolvi, tabata 
e mucha homber di 13 aña kende lo ta esun cu a ataca e 
acusado y tabata suta e hoben cu mokete tras di su cabes 
pero dado momento el a logra di lanta y a cuminsa zwaai cu 
e arma den direccion di e hoben. 


A bin resulta cu e victima no tabata sa mes cu el a wordo 
herida na su cara, su lomba su pia y su brasa robes y ta su 
amigonan na e sitio a bis’e cu e tabata sangra profusamente. 


Hues a presenta un grabacion cu a wordo haci dia di e inci- 
dente cual a mustra cu en berdad cu e acusado no tabata 
e agresor cu a inicia e confrontacion pero aki AWEMainta 
tin cu mustra cu e tipo di confrontacionnan aki, na e sitio 
caminda esaki a tuma luga, na varios ocasion tabata scenario 


di conflicto entre hobennan di e bario caminda tin tiramento 
di piedra riba otro na varios ocasion y e incidente menciona, 
ta un di e tantisimo cu sa tuma luga. 


Segun e hoben I.D. kende despues di e pelea a pasa man pa 
e arma y a hiba esaki su cas, el a trece e arma pa su amigo 
R.I. ya cu constantemente nan ta busca su amigo problema 
y e dia ey, no tabata diferente. 


Aki ta lanta e pregunta di con no a persigui e hoben I.D. aki 
kende tambe ta menor di edad, pa sea di tin arma den su 
poder, di a provee un arma cu cual a herida un persona seri- 
amente y cu el a trece esaki cu cierto intencion pa su amigo. 


E acusado ta un hoben cu ta uza droga for di su 14 aña y 
ta un hoben cu tin problema emocional cual su persona no 
sa con pa atende cu esakinan y tabata na su luga cu Fiscal 
a exigi un tratamento obligatorio di dos aña pa e hoben na 
Hulanda, ya cu aki na Aruba e tipo di tratamento aki no ta 
posibel. 


Ministerio Publico a pidi pa e acusado keda encarcela te ora 
cu keda cla cu e institucion na Hulanda pa a bay haya su 
tratamento ya cu R.I. ta mustra cu su comportacion cu e ta 
forma un peliger serio si e wordo laga liber. 


Na final di tratamento di e caso, Hues a dicidi cu lo studia e 
caso den su totalidad y cu pa dia 14 di juni venidero, lo dicta 
sentencia den e caso delicado aki. 


Caso serio di violencia 

TA su dia, ta su siman, pa demostra su elegancia y bunitesa 
na naturalesa di Aruba y manera semper, na tur ocasion cu a 
aparece, e mata di Kibrahacha ta algo impresionante. 


E siman aki ta su siman caminda den hopi bario por mira 
su elegancia, su splendor unico, cu ta laga tur hende cu ta 
stima naturalesa, impresiona pa e forma con e colo geel aki, 
ta embeyece e mondinan rond di e isla. 


Un mata cu a haya un nomber pa motibo cu e ta un tipo di 
palo cu ta dificil pa kap y elimina pero na mes momento e ta 
duna e impresion ora cu su blachinan geel cay, cu ta trata di 
un mata seco y sin balor pero cu simplemente ta drumi pa 
prepara pa presenta su mes den tur su splendor. 


Ta calcula cu pa fin di aña ainda tin e posibilidad cu e lo 


bolbe saca su cara pa henter pueblo mira! 


Kibrahacha 

E funcion di mediador ta inclui den e Arbeidsgeschillenwet 
1946 BES (Ley di Conflicto Laboral 1946 BES). Di acuerdo 
cu Ministerio di Asuntonan Social y Empleo (SZW), e repre- 
sentante di reino suplente a nombra Richard Arends como 
mediador pa Boneiro, Saba y Sint Eustatius entrante prome 
di juli 2024. E ta sigui Anselmo Pontiliu, kende tabata medi- 
ador for di 2014. 


Un clima laboral harmonioso ta di gran importancia den 
Caribe Hulandes. E mediador ta duna un aporte pa promove 
esey. E ta haci esaki entre otro door di mediacion den 
conflicto na empresa, pa preveni welga. Tambe e mediador 
ta duna un aporte na realisacion di CAO (Contracto colec- 


tivo di trabao) y riba peticion di (organisacio di) dunado di 
trabao y/of empleado/sindicato, e por organisa un refer- 
endum. Cu un referendum asina, por determina cua t'e sindi- 
cato cu mayoria di empleado ta indica pa representa nan. 
Fuera di esey, SZW por pidi e mediador pa duna conseho 
tocante asunto politico-laboral. E mediador no tin un papel 
den caso individual. 


Ministerio di SZW y representante di organisacion di dunado 
di trabao y empleado tabata envolvi den e proceso di selec- 
cion. A nombra Richard Arends pa motibo di su trayectorio 
huridico y su experiencia amplio, tambe riba tereno di rela- 
cion laboral. Fuera di esey, Richard ARends ta un persona 
considera di ta sumamente capaz pa eherce e 
papel di mediador. Na caminda pa comienso di 
su trabao oficial dia prome di juli 2024, lo e haci 
un recorido pa cera conoci. 


Ex-Minister Richard Arends nombra como 
mediador di conflicto laboral na Boneiro 

DICK Schoof, di 67 aña, ta e candidato pa prome minister 
di e coalicion nobo di PVV, VVD, NSC y BBB. Esaki a keda 
confirma ayera tardi den un anuncio oficial organisa pa e 
formador di gobierno Hulandes, Richard van Zwol. Schoof, 
cu tin varios decada di experiencia riba tereno di husticia 
y siguridad, ta wordo mira como un escogencia logico pa e 
posicion aki. 


Schoof ta actualmente e secretario general di e Ministerio 
di Husticia y Siguridad. Anteriormente el a ocupa varios 
funcion di nivel halto, incluyendo director di Servicio General 
di Inteligencia y Siguridad (AIVD), Coordinador Nacional di 
Lucha contra Terorismo y Siguridad y director di Servicio 
di Inmigracion y Naturalisación (IND). Su carera ta carac- 
terisa pa un enfoke fuerte riba siguridad y orden publico, 
loke segun reportero politico Mats Akkerman ta hacie un 
candidato ideal pa e coalicion nobo. "Su experiencia den 
IND ta encaha bon cu e ambicionnan di e gabinete nobo p'e 
temanan di asilo y migracion", Akkerman ta bisa. 


Schoof a studia planologia na Radboud University na 
Nijmegen y a cuminsa su carera como oficial di maneho den 
e Asociacion di Municipionan Hulandes. Despues el a traha 
den Ministerio di Educacion, Cultura y Ciencia, y despues den 


Ministerio di Asuntonan Interior y Relacionnan den Reino, 
unda el a participa den e formacion di e Polis Nacional. E 
tabata miembro di PVDA te cinco aña pasa, pero awo e no ta 
wordo vincula mas cu ningun partido. 


Den un entrevista recien cu De Groene Amsterdammer, 
Schoof a papia extensivamente riba e clima politico actual y 
e victoria electoral di PVV. El a enfatisa cu e victoria di PVV 
ta un señal cu hopi hende no ta confia den e poder resolu- 
tivo di gobierno. "Si un cuarto di hende vota pa PVV, esey no 
ta nifica cu un cuarto ta mira esaki malo", el a bisa. Schoof 
a boga pa mas refleccion y comprension pa e preocupa- 
cionnan di e votadornan aki. 


Schoof tambe a enfatisa e importancia di un democracia y 
un estado di derecho resiliente. El a argumenta cu e estado 
di derecho y democracia semper ta suheto na cambio y 
cu ta crucial pa keda alerta pa e balansa entre siguridad y 
derechonan civil. "Por ehempel, nos ta considera privacidad 
y libertad diferente den e contexto di e leynan di terorismo 
cu 20 aña pasa", el a bisa. 


Su experencianan como funcionario publico a siñ’e cu 
curashi y integridad ta esencial den servicio publico. Durante 
e secuela di e asunto di e ‘toeslagenaffaire’, el 
a enfatisa e importancia di mantene un actitud 
critico den e organisacionnan gubernamental. 
"Como funcionario publico, bo mester tin un 
poco curashi", ela bisa den un entrevista ante- 
rior cu De Volkskrant. 


Schoof su participacion den e maneho di asilo 
tabata crucial aña pasa den e discucionnan cu 
a conduci na e caida di e Gabinete. Vooral, e 
coalicion no por a yega na un acuerdo riba reuni- 
ficacion familiar, un tema cu a muri políticamente 
apesar di e diferente variantenan cu tabata riba 
mesa. "Politica ta dicidi, no servicio civil", el a 
bisa. 


Cu su experiencia amplio y su conocemento 
profundo di e complicacionnan den e dominio 
hudicial y di siguridad, Dick Schoof ta wordo 
mira como un lider capaz cu por enfrenta e desa- 
fionan di e coalicion nobo. 


Su nombramento ta wordo considera un paso pa 
un futuro stabil y sigur pa Hulanda. 


Hendrikus Wilhelmus Maria (Dick) Schoof t’e 
Prome Minister pa coalicion nobo Hulandes 

CUERPO Policial Aruba a tuma nota cu tin 6 accidente fatal 
cu a tuma luga den menos di 5 luna e aña aki. Cada acci- 
dente cu herido of fatal ta dimas. 


Altcomisario drs. Ramon Arnhem ta pone enfasis cu cada 
accidente fatal ta di mas cu ta laga e famianan den tristesa 


y kibra pa resto di nan bida. 


Cuerpo Policial Aruba lo sigui tin control pisa den trafico. 
Nos ta haci un suplica si abo ta bou influencia no stuur. 
Busca un amigo responsabel! 


E automobilistanan como tambe manehado di brommer, 
bicicleta y peaton cu ta forma parti di nos trafico, mantene 
boso na e ley y e reglanan pa asina tur hende por yega nan 
destino sigur! 


Como comunidad hunto nos mester preveni, esaki ta miho 
cu lamenta. 


Cada accidente ta di mas! 


Prevencion: No mas morto den trafico 

MANEHO di riesgo (risk management) ta tuma luga tras di 
cortina, y ta wordo principalmente asocia cu empresanan 
grandi y riesgo financiero. Sinembargo, e trabou di un profe- 
sional di riesgo ta crucial pa tur hende: empleado, cliente y tin 
biaha hasta pa sociedad en general. Den e articulo aki nos ta 
discuti e importancia di maneho di riesgo pa e corporacionnan 
y agencianan gubernamental di Aruba. 
Siguridad den negoshi 
Maneho di riesgo ta trata di anticipacion sistematico di peliger 
den of pa un organisacion. Structura manera Kaplan, e Modelo 
di 3 Liña( 3lm), e code di Gobernacion Hulandes y e Baseline 
Informatiebeveiliging Overheid (BIO) ta yuda e profesionalnan 


di riesgo maneha e peligernan y informa e partidonan inte- 
resa. E mision di un administrador di riesgo ta pa tin un idea 
completo di e cosnan cu por tin un impacto negativo riba e 
resultadonan final y cuantifica e riesgonan aki. 
Riesgo multifacetico 
E riesgo no ta limita na e aspectonan financiero. Pensa riba 
daño na reputacion, manera e scandal di Diesel of e crisis 
financiero di 2008. Criminalidad cibernetico y leynan estricto 
riba privasidad, manera AVG, tambe ta trese peligernan impor- 
tante. Pa e organisacionnan di Aruba, esaki ta nifica cu e 
procesonan di trabou mester wordo organisa di tal manera cu 
e clientenan, empleadonan y reguladonan ta keda satisfecho. 
E maneho di riesgo por ta relaciona cu e maneho 
di inversion, pero tambe cu e manera cu e depar- 
tamento di marketing ta maneha e informacion di 
pago. 
Conocemento di mercado 
Un ‘riskmanager’ mester sa kiko ta pasando den e 
empresa y den e mercado, por ehempel den e area 
di ley y innovacion. Un empresa cu no ta keda na 
altura ta core riesgo di usa producto of sistema 
obsoleto y, finalmente, perde competencia. Asina, 
maneho di riesgo ta un medio contra ‘tunnel vision’ 
y politica di avestus. 
Riesgo y oportunidad 
E maneho di riesgo tambe ta ofrece oportunidad. 
Sa kiko ta e peligernan ta duna perspectiva pa 
soluciona problema, tin biaha asta prome cu nan 
surgi. E bon modelonan di riesgo ta duna informa- 
cion riba e topiconan cu mester ta riba e agenda di 
e hunta directivo. Esaki ta permiti e administrador 
di riesgo pa duna informacion importante pa deci- 
sionnan strategico. 
Standardnan di inventarisacion di riesgo 
Normanan general manera ISO ta yuda empre- 
sanan traha inventarionan di riesgo. E stan- 
dardnan aki no solamente ta duna hermentnan 
pa maneho di riesgo y cumplimento, pero tambe 
ta duna certificacion na empresanan. Cumpliendo 
cu un standard ta inspira confiansa entre cliente y 
partner y ta demostra cu e organisacion ta atento 
na riesgo comercial. Esaki ta esencial pa e organ- 
isacionnan di Aruba cu kier opera internacional- 
mente of colabora cu partner internacional. 


E importancia di ‘risk management’ pa corporacion 
y agencia gubernamental di Aruba 


C O M E R C I O 

Componente financiero di maneho di riesgo 
Maneho di riesgo semper tin un componente financiero impor- 
tante. Un riesgo ta identifica solamente na un manera adecua 
ora cu esaki ta cuantifica. 
Esaki ta sumamente importante den e sector financiero, 
caminda banco, companianan di seguro y fondonan di 
pensioen ta maneha biyones di activonan. P'esey mester pone 
e controlnan y balansanan (checks & balances) nesesario pa 
garantisa stabilidad financiero. 


Stabilidad Social 
Pa banco, maneho di riesgo tin un funcion tanto strategico 
como social. Leynan cu ta garantisa supervision financiero y 
cu ta combati labamento di placa y terorismo ta garantisa cu 
e procesonan central ta cumpli cu e rekisitonan legal. Esaki ta 
proteha tanto e sociedad for di clientenan deshonesto como e 
organisacion for di mal maneho y peligernan externo. 


Preparacion pa situacionnan imprevisto 
Gerentenan di riesgo mester tuma desicionnan constante- 
mente basa riba diferente variante y scenario. Aunke algun 


evento, manera un pandemia, ta difícil pa predica, un adminis- 
trador di riesgo cu ta anticipa esakinan ta demostra su balor. 
Pa e banconan grandi, ta esencial pa por absorbe e golpi finan- 
ciero, mirando nan rol crucial den e economia. 


Informacion y cooperacion 
E administradornan di riesgo mester di informacion solido, 
cu nan por colecta den diferente manera. Metodonan manera 
workshop y autoevaluacion di riesgo ta yuda capacita emplead- 
onan y delinia e riesgo. 


Fuentenan externo manera noticia, informacion di e compania 
y lista di sanccion tambe ta esencial pa un imagen completo 
di e riesgo. 


Conclusion 
Pa e corporacionnan y instancianan gubernamental di Aruba, 
maneho di riesgo ta di gran importancia. E ta yuda anticipa 
y maneha e riesgonan, tanto financiero como operacional. 
Usando standardnan y ‘frameworks’, organisacionnan por 
inspira confiansa entre clientenan y partnernan, y contribui na 
e stabilidad economico y social di Aruba. 

Rein Hulst lo uni na e Management 
Team di Dienst Brandweer Aruba 


Ministerio di Husticia y Aruba Airport Authority NV (AAA) tin 
e placer di anuncia cu sr. Rein Hulst, actualmente Manager 
of Emergency Response na Schiphol, lo uni na AAA y n'e 
ekipo di maneho di Cuerpo di Bombero di Aruba entrante 
dia prome di juli 2024. Prome cu e fecha aki, Hulst lo 
realisa algun trabao preparatorio den consulta cu Cuerpo di 
Bombero y AAA. 


Den e ultimo dos añanan, e Ministerio di Husticia a realisa 
diferente inversion den Cuerpo di Bombero di Aruba, incluy- 
endo mehoracion den infrastructura, adkisicion di mate- 
rial, formacion y compra di truck nobo. Tambe a desaroya 
un plan integral pa reforsa e ekipo di maneho di Cuerpo di 
Bombero, den un liña cu e hallasgonan di un auditoria realisa 
aña pasa, sigurando e cumplimento cu e normanan vigente. 
E incorporacion di Rein Hulst, facilita pa Royal Schiphol 
Group, ta un paso significativo den e mehoracion aki. Su 
papel lo ta proporciona orientacion, sosten y implementa- 


cion di plan di mehoracion hunto cu e ekipo di maneho. E 
colaboracion aki entre Gobierno di Aruba y AAA ta busca 
eleba e standardnan di respons na emergencia n'e aero- 
puerto di Aruba, alineando cu e rekisitonan internacional 
(OACI) y local (AUA-AGA). 


Minister di Husticia Rocco Tjon, a expresa su satisfaccion 
p'e yegada di Hulst: indicando cu su experiencia ta valioso 
pa impulsa nos esfuersonan y supera e standardnan inter- 
nacional y local den e respons na emergencia y servicio di 
bombero na aeropuerto. Joost Meijs, CEO di AAA tambe a 
mustra su satisfaccion p'e colaboracion. 


E servicio di Rein Hulst na Aruba lo ta di dos aña, subray- 
ando e compromiso di tur esunnan envolvi pa fortalece e 
capacidad di respons na emergencia y garantisa e stan- 
dardnan mas halto di siguridad p'e residentenan y e bishi- 
tantenan di Aruba. 

ORGANO Ehecutivo AZV ta informa tur asegurado inscribi 
cerca dokter di cas Norma Alvarez-Quezada cu e contract a 
yega su final, conforme e stipulacion di fin di contracto. Nos 
ta gradici dokter Norma Alvarez-Quezada pa tur cuido cu el 
a brinda nos aseguradonan y ta desea su persona tur clase 
di exito pa futuro. Pa continuacion di servicio medico, nos ta 
percura pa un traspaso automatico. 


Traspaso automatico 
Entrante prome di juni 2024 tur pashent di dokter Norma 
Alvarez-Quezada ta pasa pa dokter Frederika Rangel. Dokter 
Frederika Rangel su consultorio ta keda den Eagle Building, 
den Caya Punta Brabo 17 (mesun edificio cu di dokter di cas 
Ilse Tromp pero cada uno cu nan mesun practica). 


Orario di consultorio ta dialuna pa diahuebs di 8:00 am-12:00 
pm & 1:00-4:00 pm y diabierna di 8:00 am-12:00 pm. 
Number di telefon (fiho) ainda no ta conoci, pero number 
di emergencia ta 7401888. E traspaso ta sosode automati- 
camente (digitalmente) y e asegurado mes no mester haci 
nada. Si e asegurado ta desea di wak e cambio, e por haci 
esaki via e AZV app desde prome di juni en adelante. 


Dokter F. Rangel 
Na 2017 dokter Frederika Rangel a finalisa su estudio di 
medicina general na Universidad de Ciencias Medicas 
(UCIMED), y despues a bay studia na Hulanda pa obtene su 
registracion BIG Hulandes den 2018. Despues el a regresa 
Aruba pa sigui e specialisacion pa dokter di cas pa medio 
di e trayecto cu Vrije Universiteit van Amsterdam (VUmc). 
Dicho estudio el a finalisa na januari 2023. Entre tanto, el a 
traha como dokter di cas reemplazante pa diferente dokter 
di cas. Dokter Rangel ta domina e idiomanan Papiamento, 
Hulandes, Ingles y Spaño cu fluidez. 


No ta di acuerdo 
Den caso cu e asegurado no ta di acuerdo cu e traspaso 
automatico aki, tin e oportunidad pa haci cambio di dokter 
di cas dentro di e capacidad cu tin disponibel. E ta nifica cu 
pashent mes mester acerca e dokter di cas pa yena formu- 
lario di cambio y pa e dokter di cas (nobo) firma cu ta bay 
di acuerdo. Tene cuenta cu e assistent mes ta manda e peti- 
cion pa AZV. Despues e asegurado lo por wak e cambio den 
su AZV app. 


Mas pregunta? 


Den caso cu despues di lesa e comunicado di prensa aki 
ainda tin pregunta, por tuma contacto cu e departamento 
di Administracion di Polisa y Servicio na Cliente via Tel: 
5279900 of E-mail: klantenservice@uoazv.aw 


Entrante prome di juni 2024 


Traspaso automatico di pashent di dokter 
N. Alvarez-Quezada pa dokter F. Rangel 

DIALUNA, den careda di 9’or di anochi, a sosode un acci- 
dente den Caya Musica na Bubali. E accidente a envolve e 
conductor di un scooter, cu tabata biaha su so na momento 
di e accidente. E conductor tabata bayendo nort, 
ora cu, pa rason ainda bao di investigacion, a 
perde control di e vehiculo y a sufri un caida 
significativo. 


E habitantenan di e vecindario a alerta rapidam- 
ente autoridad concerni. Tanto ambulance como 
polis a yega n’e luga di e accidente rapidamente, 
demostrando e eficacia di e ekiponan di emer- 
gencia. 


Na momento di nan yegada, e paramediconan 
a haya e conductor ta grita debi n’e heridanan 
ricibi. Despues di un evaluacion inicial y e admin- 
istracion di e prome auxilionan n’e luga, a dicidi 
di hib’e hospital mas cercano pa ricibi trata- 
mento medico avansa. 


Polis a keda n’e luga di e accidente pa realisa un 
investigacio preliminar purbando di determina e 
causanan exacto di e accidente. Polis a papia cu 
e testigonan y a recopila evidencia cu por yuda 
.clarifica e circumstancianan cu a hiba n’e acci- 
dente. 


Su so cu su so 


Motociclista gravemente herida den 
accidente cu scooter na Bubali 

DIAMARS mainta, tabatin un candela di mondi den Weg 
Sero Preto, cerca di e caminda cu ta bay Save More, na San 
Nicolas, causando un emergencia cu a mobilisa por lo menos 
tres unidad di bombero. 


E vlamnan a expande rapidamente, acercando peligrosa- 
mente n'e casnan den cercania. 


E reaccion rapido di e ekipo di bombero tabata crucial pa 
contene e candela y evita daño mayor den e comunidad. 
Sinembargo, e candela ya a afecta dos persona door di e 
huma, cu a rekeri atencion medico rapidamente. 


Ambulance a yega n'e luga y a hiba e victimanan hospital 
p'asina nan ricibi tratamento medico avansa. 


E incidente aki a resalta e importancia di e preparacion 
Este incidente resalta la importancia de la preparación y la 
prontitud en situaciones de emergencia. 


Además, destaca la valentía y dedicación de los bomberos 
y personal médico que trabajaron incansablemente para 
proteger a la comunidad y brindar atención a quienes resul- 
taron heridos. 


Candela den Weg Sero Preto a menasa bario 
completo y a manda dos hende hospital 

E Autoriteit Consument & Markt (ACM) a identifica insufici- 
ente competencia entre banco como e motibo principal di e 
tasanan di spaar abou disponibel pa consumido Hulandes. 
Segun un estudio recien di ACM, mayoria di esunnan cu ta 
spaar na Hulanda tin cuenta den un di e tres banconan prin- 
cipal (ABN Amro, ING y Rabobank) y poco ta cambia p'e 
banconan cu ta ofrece tasanan mas halto, generando un 
presion competitivo inadecuado pa aumenta e indice di e 
cuentanan di spaar. 


Martijn Snoep, Presidente di ACM, a enfatisa e necesidad di 
un intervencion legislativo pa reduci e bareranan pa cambio 
y impulsa competencia den e mercado. "E resultadonan 
di nos estudio ta mustra cu competencia den e mercado 
di spaar Hulandes no ta funcionando corectamente na e 
momeno aki. Un solucion ta pa reduci bareranan di cambio, 
facilitando consumidonan pa cambia y beneficia di tasanan 
di spaar mas halto", Snoep a bisa. Actualmente ACM no 
tin autoridad pa implementa e cambionan aki, cu ta rekeri 
accion legislativo. 


E estudio a revela cu e tasanan di spaar di 
consumidonan den e banconan principal no ta 
coincidi cu e aumento di e tasanan di interes 
estableci pa e Banco Central Europeo (BCE). 
Aunke no a haya un colusion ilegal entre e 
banconan, e rapport a sugerí un posibel "coordi- 
nacion tacito", den cual e banconan ta observa y 
imita desicionnan di interes di otro. E comporta- 
cion aki, aunke no ta ilegal, ta resulta den tari- 
fanan mas abou pa consumidonan, similar na e 
efecto di e cartelnan. 


Varios factor ta contribuí na e falta di compe- 
tencia. Hopi consumido ta satisfecho cu nan 
banco actual, mientras cu un parti significante 
no ta conoci cu e productonan di spaar alterna- 
tivo cu ta ofrece tarifa mas halto. 


Ademas, tin un preferencia fuerte pa e banconan 
Hulandes principal y un falta di confiansa den 
banconan no Hulandes. Bareranan pa cambia, 
manera e complehidad di productonan di spaar 
y e obligacion di e coneccionnan di spaar cu e 
cuentanan coriente, ta disuadi consumidonan 


ainda mas di move nan placa cu nan a spaar. 


Pa trata e problemanan aki, ACM a recomenda pa mehora 
transparencia di informacion, prohibi e vinculacion di cuenta 
coriente y di spaar y crea un servicio di cambio obligatorio 
pa facilita transferencia entre banco. E Ministerio Hulandes 
di Finansa a pidi e estudio pa compronde e discrepancia den 
e tasanan di spaar, y e rapport provisorio di ACM awor ta 
habri pa consulta publico, loke ta permiti e partidonan inte- 
resa pa presenta nan opinion den un termino di tres siman. 


ACM ta Informa 


E falta di competencia ta mantene 
tasa di spaar Hulandes abou 

NA e provincia sur di Sindh, Pakistan, e temperaturanan a 
pasa 52 grado Celsius (125,6 grado Fahrenheit), marcando 
e temperatura mas halto di zomer. E Departamento 


Meteorologico di Pakistan a informa cu na Mohenjo Daro, 
un sitio arqueologico di e civilisacion di e Valle Di Indus, e 
temperaturanan a yega na 52.2 grado Celsius (126 grado 
Fahrenheit) den e ultimo 24 ora. E calor extremo aki ta 
yegando e record historico di e ciudad di 53.5 grado Celsius 
(128.3 grado Fahrenheit) y e record nacional di 54 grado 
Celsius (129.2 grado Fahrenheit), estableci na 2017 na 
Turbat, Balochistan. 


E ola di calor, intensifica pa e cambio di clima impulsa pa 
hende, a impacta bida diario den e region. Tienda y merca- 
donan, normalmente yen di actividad, awo ta bashi. Wajid 
Ali, doño di un puesto di te na Mohenjo Daro, 
a nota un bahada dramatico den clientenan pa 
motibo di e calor insoportabel. "E clientenan no 
ta bin e restaurant pa motibo di e calor extremo. 
Mi ta sinta mi so den e restaurant cu e mesa y 
stulnan aki y sin cliente", Ali a bisa. Tambe ela 
menciona e frecuente cortenan di energia cu ta 
empeora e incomodidad. 


Igualmente, Abdul Khaliq, kende ta dirigi un 
taller di reparacion electronico, ta mantene e 
cortinanan di su tienda medio cera pa proteha 
su mes contra solo, mientras cu e dokter local 
Mushtaq Ahmed a observa cu e residentenan ta 
adaptando y ta keda paden of cerca di fuentenan 
di awa. 


Pakistan ta particularmente vulnerabel na e 
impacto di cambio climatico, posicionando 
como e di cinco pais mas afecta mundialmente. 
Rubina Khursheed Alam, coordinadora di clima 
di e prome minister, a enfatisa e esfuersonan di 
gobierno pa realisa campañanan di concienti- 
sacion riba ola di calor y otro retonan relaciona 
cu clima, incluyendo awasero abnormal y inun- 
dacion. 


Ta spera cu e ola di calor actual lo baha na 
Mohenjo Daro, pero ta anticipa otro ola di calor 
den otro areanan di Sindh, incluyendo Karachi, 
e ciudad mas grandi di Pakistan. E situacion 
ta enfatisa e nesesidad urgente di medidanan 
climatico pa mitiga e fenomenonan meteoro- 
logico extremo aki. 


Temperatura na Pakistan ta subi 
na mas cu 52 grado Celsius 

UN encuesta recien di e ‘Federal Reserve’ (Fed) ta revela cu 
mayor cu yiu chikito a experencia un disminucion notabel 
den bienestar financiero na 2023. 


E encuesta anual di Economia Familiar y Decision a indica 
cu solamente 64% di mayornan cu yiu bou di 18 aña tabata 
sinti nan mes financieramente sigur, compara cu 69% na 
2022 y un maximo di 75% na 2021. 


Esaki ta e nivel mas abou registra for di e inicio di e encuesta 
na 2015. 


E Fed no a specifica e motibonan di e disminucion, pero 
expertonan ta punta riba e expiracion di e programanan di 
apoyo financiero di e era di pandemia. 


E fin di e credito fiscal pa yiunan, cu a duna te cu $ 300 pa 
luna pa yiu, y e paro na e aumento di fondo pa e centronan 
di cuido di mucha a laga hopi famia cu dificultad. E gastonan 
mensual di cuido di mucha awo ta similar cu e gastonan di 
huur pa algun famia, ilustrando e tension financiero. 


Segun e Centro di Pobresa y Politica Social na Universidad di 


Columbia, e expiracion di credito fiscal pa yiunan a causa un 
disminucion di entrada disponibel, un aumento di pobresa, 
inseguridad alimentario y tension financiero general. 


E economista Ismael cid-Martínez, di Instituto di Maneho 
Economico, a señala cu hopi mayor ta lucha pa administra 
gastonan di emergencia y ta raporta casonan mas grandi di 
insuficiencia alimentario. 


E fin di e sosten pandemico pa e centronan di cuido di mucha 
a impacta ainda mas e famianan. 


Conoci como e "abismo di cuido di mucha", esaki a obliga 
hopi proveedor di cuido di mucha pa subi prijsnan of cera. 
Na North Carolina, tabata proyecta cu nan lo a cera casi 
1,800 programa, segun Century Foundation. 


Julie Kashen di The Century Foundation a enfatisa cu yudansa 
federal ta improbabel pa motibo di resistencia político. 


Apesar di e empeoracion di e situacion financiero di hopi 
famia, 31% di Mericano a informa cu nan no tabatin preo- 
cupacion financiero, un aumento for di 28% na 2022. 
Sinembargo, inflacion ta keda un di e preocupacionnan prin- 
cipal, cu presidente Joe Biden pidiendo e tiendanan pa baha 
prijs y Target anunciando un rebaho den 5,000 articulo. 


En general, e bienestar financiero di mayoria Mericano a 
empeora lihe na 2023, y 72% a informa cu "por lo menos 
nan tabata bayendo bon" financieramente, compara cu 73% 
na 2022 y 78% na 2021. 


Preocupacionnan riba inflacion a crese, cu 35% ta cita esaki 
como un problema importante, compara cu solamente 8% 
na 2016. 


A pesar di esfuersonan pa trata e problema, un encuesta 
recien a haya cu mas votado ta confia den Donald Trump 
riba Joe Biden pa maneha inflacion y costo di bida. 


Merca 


Mayornan di mucha chikito ta mira bahada 
significante den bienestar financiero 

deporte@awemainta.com 


E boxdo famoso Mike Tyson, di 57 aña, a experencia un 
problema medico durante un vuelo di Miami pa Los Angeles 
durante e fin di siman, pero awor e ta "hopi bon", segun 
su representantenan. E incidente a tuma luga algun minuut 
prome cu e avion a aterisa riba diadomingo. 


E representantenan di Tyson a splica cu el a sinti nausea 


y mareo pa motibo di un brote di ulcera mas o menos 30 
minuut prome cu ela aterisa. 


E vuelo, cu ya tabata atrasa dos ora debi na un problema cu 
e airco, a aterisa sigur y Tyson a ricibi cuido medico inme- 
diato. 


A pesar di e susto, Tyson ta preparando pa bolbe den ring dia 
20 di juli pa un lucha hopi spera contra e boxdo y YouTuber 
Jake Paul na AT&T Stadium na Arlington, Texas. 


Esaki lo ta e prome pelea sanciona di Tyson desde su retiro 
na 2005, y e lo tin 58 aña na momento di e pelea. 


Tyson, kende ta wordo considera como un di e miho boxdonan 
di tur tempo, a expresa su gratitud na e personal medico cu 
a asisti’e. Su representantenan a sigura e fanaticonan cu e 
ta recuperando bon y cu e ta ansiosamente wardando su 
siguiente pelea. 


Tyson su regreso den boxeo ta hopi anticipa, specialmente 
despues di su aventuranan reciente den actuacion y negoshi. 


Ta spera cu e pelea contra Paul lo atrae atencion signifi- 
cativo, destacando e popularidad y influencia duradero di 
Tyson den e mundo di deporte. 


Mike Tyson ‘Ta Hopi Bon’ despues 
di un incidente medico riba vuelo 

TADEJ Pogacar a triunfa den e Giro D'Italia riba diado- 
mingo, logrando su di tres titulo di Grand Tour cu e mayor 
margen di victoria di e careda den casi seis decada. Pogacar, 
cu tabata core pa UAE Team Emirates, a caba cu un ventaha 
di 9 minuut y 56 seconde riba e subcampeon Daniel Martínez, 
y Geraint Thomas a keda di tres, 10:24 atras. 


E ultimo biaha cu e Giro a mira un victoria asina domi- 
nante tabata na 1965, ora Vittorio Adorni a gana pa 11:26. 
Pogacar, coriendo un bicicleta y un camisa roos, shorts y 
casco pa combina, a crusa e meta den e peloton principal 
durante e etapa final mas ceremonial na Roma. 


Pogacar tambe a gana seis etapa den e careda, un hazaña 
cu Eddy Merckx a logra pa ultimo biaha na 1973. "Gana 
cualkier careda di bicicleta ta importante, pero gana e Giro, 
specialmente asina, ta realmente increíbel", Pogacar a bisa. 


Despues Pogacar lo purba gana su di tres titulo di Tour De 
France, cual careda lo cuminsa dia 29 di juni. E ta spera di 
bira e prome ciclista cu gana tanto e Giro como e Tour den e 


mesun aña desde Marco Pantani na 1998. 


"Esaki tabata e meta grandi di e prome parti di e temporada 
. Awo finalmente lo mi sosega un tiki prome cu e di dos parti, 
cu por ta e parti mas importante", Pogacar a bisa. 


E etapa final, un ruta den gran parti plano di 125 kilometer, 
a termina cu un circuito den centro historico di Roma, 
hibando e ciclistanan na luganan emblematico manera e 
Baño termal di Caracalla y e Coliseo, terminando cerca di 
e Arco di Constantino. E ciclista Belga Tim Merlier a gana 
e etapa den un sprint, marcando e di cuater victoria den e 
Giro di su carera y e di tres e aña aki. 


E velocista Italiano Jonathan Milan, kende a enfrenta un 
problema mecanico na inicio di e ultimo vuelta, a logra di 
reincorpora na e peloton principal y tabata na punto di logra 
otro victoria di etapa. E impresionante actuacion di Pogacar 
den e prome fase na Turin, unda el a termina di dos, a marca 
e tono di su careda dominante, cu finalmente a conduci na 
su victoria historico. 


Tadej Pogacar ta gana e Giro D’ Italia y 
ta sigura e di tres trofeo di e Grand Tour 

Now Playing 


For Showtimes and online ticketing: www.caribbeancinemas.com 


Snatched from the Green Place of Many Mothers, young Furiosa falls 
into the hands of a great biker horde led by the warlord Dementus. 
Sweeping through the Wasteland, they come across the Citadel, 
presided over by the Immortan Joe. As the two tyrants fight for 
dominance, Furiosa soon finds herself in a nonstop battle to make 
her way home. 


Garfield has an unexpected reunion with his long-lost father, a 
scruffy street cat who draws him into a high-stakes heist. 


furiosa 
a mad max saga 


the garfield movie 


if 


After discovering she can see everyone’s imaginary friends, a girl 
embarks on a magical adventure to reconnect forgotten IFs with 
their kids. 


Many years after the reign of Caesar, a young ape goes on a journey 
that will lead him to question everything he’s been taught about 
the past and make choices that will define a future for apes and 
humans alike. 


Kingdom of the 
Planet of the aPes 


Diaranson, 29 Mei 2024 
AWEMainta 
DEPORTE 
21 


DEN un conclusion dramatico di e final di 
conferencia oost, Boston Celtics a recupera pa 
derota Indiana Pacers 105-102 dialuna anochi, 
logrando un sweep di e serie 4-0 y sigurando 
nan luga den e FINAL di NBA. Pa di tres biaha 
den cuater wega, Pacers ta mantene un bentaha 
te laat solamente pa mir’e desvanece den e 
ultimo minuutnan. 


Indiana tabata gana 89-82 den e ultimo kwartaal, 
pero Boston a recupera. Jaylen Brown a empata 
e wega na 102-102 cu un floater prome cu un 
triple decisivo di Derrick White cu 43.9 seconde 
mas di wega, dunando Celtics nan prome 
ventaha di e di cuater. E tabata e hugada deci- 
sivo, cu Pacers incapas di anota atrobe. 


Brown a lidera Celtics cu 29 punto, ganando 
e honor di Hugada mas Valioso di e Final di 
Conferencia Oost. Jayson Tatum a agrega 26 
punto, 13 rebound y ocho asistencia, mientras 
cu White a contribui 16 punto, cinco rebound y 
tres block. 


Pacers, cu a hunga sin e escolta di e All-NBA 
Tyrese Haliburton pa di dos wega consecu- 
tivo, tabatin problema ofensivo den e ultimo 
minuutnan. Pascal Siakam su layup na 3:32 
tabata su ultimo anotacion, ya cu Indiana a faya 
su ultimo cuatro tironan y a comete dos turn- 
over. 


E wega no tabata sin controversia. Cu Indiana 
liderando 98-84, Brown di Celtics a comete un 
falta contra T. J. McConnell den loke a parse un 
falta flagrante. 
Sinembargo, despues di e revision, e oficialnan 
a dicidi cu tabata un falta comun, na conster- 
nacion di e multitud di Indiana. Pacers a perde 
impulso y Celtics a capitalisa. 


Andrew Nembhard a lidera Pacers cu 24 punto, 
10 asistencia y seis rebound. Siakam a agrega 
19 punto y 10 rebound, mientras cu McConnell 
a marca 15 punto for di e banki. 


A pesar di a wordo supera y rebota, e cantidad di 
triple y turnovernan forsa mas grandi di Boston 
a marca e diferencia. Celtics ta warda awor riba 
e ganado di e final di Conferencia Oeste entre 
Dallas Mavericks y Minnesota Timberwolves. 


Celtics ta sweep Pacers pa sigura puesto den final di NBA 

E falta di capacidad di señora Evelyn Wever-Croes pa negocia 
cu Hulanda ta preocupante. E obviamente no ta compronde 
e reglanan cu partidonan mester respeta ora nan ta negocia. 


Pa cuminsa bo mester sa kico bo mes kier ora bo bay negocia. 
Pero, ora ta trata di supervision financiero señora Evelyn 
simplemente no sa kico e kier. Na 2015 e tabata comple- 
tamente contra cualkier tipo di supervision financiero, sin 
importa si ta den Rijkswet of den un Landsverordening. Hasta 
el a instiga hende pa bay manifesta, para wanta sla pa evita 
supervision financiero den un Landsverordening. Na 2020 el 
a bolter y dia 13 di november 2020 el a firma pa entre otro 
Landspakket, primitiendo Hulanda pa zorg pa supervision 
financiero den un Rijkswet. 


E di dos regla importante ta cu ora bo ta negocia bo mester 
ta di buena fe. Si bo ta palabra algo, bo mester tin e inten- 
cion pa cumpli. En cambio señora Evelyn a priminti Hulanda 
pa colabora cu supervision financiero den un Rijkswet, pero 
na momento di cumpli el a mustra un otro cara. El a nenga 
di colabora cu e Rijkswet scondiendo tras di e 11 parlamen- 
tario cu ta sostene gobierno. Esey tabata un acto di mala fe 
cu ta daña e imagen di Aruba. 


E di tres regla ta cu autonomia ta encera cu bo ta liber 
pa negocia e contenido di e palabracion. Ta hustamente 
e libertad aki ta haci bo responsabel pa e contenido di 
bo palabracion. Si despues bo ta mira cu Sint Maarten 
y Curaçao a negocia miho cu bo, esey ta completamente 
bo mesun culpa. Aruba a negocia cu Hulanda pa haya un 
prestamo di corto plazo di 916 miyon florin na 0% interes 
(cero prociento). Tambe a palabra cu prome cu e prestamo 
lo a caduca 31 di augustus 2023 lo a bolbe negocia cu 
Hulanda. En todo caso Hulando lo a refinancia e prestamo 
na un interes cu ta cuadra cu loke Aruba merece a base di su 
reputacion financiero internacional (alrededor di 6.9% pa 
un prestamo di 20 aña). Hulanda a demostra di ta dispuesto 
pa cumpli cabalmente cu e palabracion aki, pero ora señora 
Evelyn a mira cu Sint Maarten a haya 3.4% y Curaçao a haya 
5.1% di interes el a bira jaloers. El a cuminsa hunga victima, 
yorando cu Hulanda no ta husto. Esey ta un berguensa pa 
Aruba. 


E di cuater regla di negociacion ta cu partidonan mag di 
cambia e palabracionnan, siempre en cuando e otro partido 
ta bay di acuerdo cu cualkier cambio. P’esey si bo kier cambia 
e contract, bo mester ta dispuesto pa ofrece cambionan cu e 
otro tambe kier. Den e caso aki Hulanda tabata kier pa hancra 
supervision financiero den un Rijkswet, pasobra Hulanda 


tin experiencia desde 1993 cu tur minister-presidentnan di 
Aruba ta gusta firma protocol, pero no ta gusta cumpli cu 
palabracionnan. Alabes Hulanda sa cu Aruba tabata kier un 
interes mas abao, pasobra esey lo crea mas espacio finan- 
ciero pa Aruba. A base di e consideracionnan aki Hulanda a 
ofrece un interes similar na esun cu Hulanda mes ta gosa di 
dje riba mercado di capital internacional a cambio di hancra 
supervision den un Rijkswet. Señora Evelyn no tabata capaz 
pa mira cu esey tabata un bon deal. 
Es mas, na momento cu Hulanda kier e Rijkswet señora 
Evelyn mester a analisa nos pasado cu Hulanda. Desde 
1986 Aruba a hiba un administracion financiero desastroso. 
Pa drecha esaki Aruba a haci yen palabracion cu Hulanda 
sin nunca cumpli cu nan. E situacion ta empobreciendo nos 
mesun pueblo y pa colmo e situacion a bin ta empeora. E 
deficit riba presupuesto a yega na Afl. 111 miyon na 2010, 
pa entre 2011 y 2014 e deficit a aumenta na un promedio di 
Afl. 300 miyon pa aña. Ta p’esey Hulanda a bin cu supervi- 
sion financiero y danki na e presion di Hulanda nos maneho 
financiero tiki tiki a cuminsa mehora. Esey ta nifica cu pa 
drecha nos maneho financiero, Hulanda ta un aliado. Es mas, 
e enemigo di nos finansas publico y di nos cartera ta den nos 
mesun cas. P’esey señora Evelyn mester a acepta e oferta di 
Hulanda, exigiendo mas ayudo pa drecha finansas publico, 
exigiendo cu Aruba ta mantene e flexibilidad necesario pa 
goberna e pais na un manera responsabel y un clausula con 
pa termina e Rijkswet. 


Sin embargo señora Evelyn a nenga e deal. A manda e 
minister di Finansas, señora Xiomara Maduro, pa firma un 
contract di 20 aña na un interes di 6.9% sin ningun palanca 
(leverage) pa negocia cu Hulanda. Awe Aruba ta bay bek 
Hulanda cu rabo meymey di pia, aceptando e deal cu 
Hulanda a ofrece na prome instancia. Si Hulanda djis tabata 
kier a gana placa riba lomba di Aruba, e lo a laga e contract 
di 6,9% manera e ta. Mientras tanto henter e negociacion 
ta bisa Hulanda si cu Aruba no ta capaz di negocia pa su 
mes, ni pa reconoce loke a bay malo desde 1986 y mucho 
menos pa drecha e situacion cu Henny, Nel y Mike a crea. Es 
mas, Hulanda ta mira cu tur e politiconan aki ta gaña pueblo 
sin misericordia. P’esey Hulanda a dicidi pa sumes cuminsa 
duna conferencia di prensa pa informa pueblo debidamente, 
hasta den Papiamento. 
Enfin, señora Evelyn Wever-Croes ta falta capacidad nece- 
sario y p’esey awe nos no por dun’e nos confiansa mas 
tampoco. Nos mester recobra nos autonomia door di hiba 
bon gobernacion. Finalmente nos mester caba cu nepo- 
tismo y corupcion prome cu nos cuminsa deshaci di e ultimo 
pistanan di colonialismo di Hulanda. 


Parlamentario independiente: Ryçond do Nascimento 


Evelyn Wever-Croes ta falta capacidad pa negocia cu Hulanda 

DIA 22 di mei 2024 a publica den e medionan di comunica- 
cion un articulo unda cu ta para riba e cambio di ley di gobi- 
erno cu ta causa aumento di prijs di e centronan di cuido. E 
artifculo ta revela cu e crechenan na Aruba lo aumenta nan 
prijs entrante augustus 2024, debi n'e modificacionnan den 
e Ley di Creche, na cual e propietarionan di e centronan aki 
mester adheri na dje. 


Segun vocero di e centronan di cuido, e aumento aki ta nece- 
sario pa por cumpli cu tur e rekisitonan legal y operativo. 


E medida aki sinembargo, lo afecta tur e mayornan cu tin nan 
yiu inscribi na un centro di cuido, pero e lo ta mas perhudi- 
cial p'e famianan di entrada abao. 


E preocupacion ta grandi entre e mayornan aki, kendenan 
tin miedo cu e costonan halto aki lo bira inpagabel. 


Como reaccion n'e situacion aki, parlamentario sra. 
Aquannette A. Gunn, miembro di e fraccion di MAS, a 
presenta un peticion oficial n'e presidente di e comision di 
Asuntonan Social, sra. R.M.J. Raymond MSc. Gunn ta pidi pa 
un reunion urgente cu e representantenan di e centronan di 
cuido na Aruba. 


E obhetivo di e reunion aki ta pa discuti e.o e 
impacto di e aumento di tarifa y pa nan por 
comparti cu Parlamento posibel solucion cu nan 
ta propone pa por alivia e carga financiero riba 
e mayornan. 


Fuera di esey, Gunn ta subraya e importancia 
pa Parlamento haya un informe detaya riba e 
estado actual di e centronan di cuido, ilustrando 
e aspectonan manera siguridad, salud, maneho 
pedagogico y personal. 


E ta spera cu e reunion aki tuma luga mas pronto 
posibel pa asina den colaboracion cu e repre- 
sentantenan di e centronan di cuido adkeri infor- 
macion y proposicionan concreto. 


Gunn a subraya cu consecuentemente despues di 
e encuentro nos fraccion lo atende cu e minister 
di Asuntonan Social, Rocco Tjon pa e trece un 
solucion satisfactorio pa e preocupacionnan di 
tanto e mayornan como di e centronan di cuido 
infantil. 


Parlamentario Aquanette Gunn (MAS) 


Ta pidi pa reunion urgente: Aumento di tarifa di e centronan di cuido 
pa mucha na Aruba ta perhudica famia di entrada abao grandemente 

EL Salvador ta un ehempel pa mundo henter. Un pais cu 
tabata un di esunnan mas violento na mundo a transforma 
pa un pais di paz. Un pais caminda hopi sanger innocente 
a wordo derama. Awe El Salvador ta un pais cu ta prospera 
y tin un aumento di 38% den turismo. Den 5 aña di tempo 
un president a transforma un pais violento pa un pais cu ta 
reina paz. Un president Cristian, un president cu ta honra 
Dios publicamente y sin tin berguensa. Un president cu no a 
scoge pa separa estado for di religion sino pa pone Dios na 
prome luga. Un president cu no ta manipula nomber di Dios 
pa nan conbenencia. Den 7 aña gobierno di partido MEP a 
sink nos isla. 


Aki na Aruba nos tin politico cu kier separa estado for di reli- 
gion. Pa hopi aña a tene Dios for di gobernacion. Den tempo 
di eleccion ta pasa bishita tur iglesia pa busca e votonan 
Cristian y ta complete ta pone un pastor riba lista di partido 
MEP. Esaki nos ta yama separa estado di religion? E Cristian 
ta conta solamente den tempo di eleccion pa su voto? Esaki 
manipulacion pa e voto Cristian. 


E agenda 2030 ta pa na 2030 tin un gobierno mundial unda 
pueblo lo no tin libertad mas. Nos gobierno a firma e acuerdo 
di Sustainable Development Goals, World Economic Forum 


y organisacion mundial di salud pa entrega nos libertad. Un 
gobierno cu ta goberna contra deseo di pueblo ta paso e 
ta un dictador. Un gobierno cu ta converti su pueblo den 
esclavo di belasting ta paso e ta un dictador. A malgasta 
placa di pueblo na biahamento sin ningun resultado. E 
cambio den e gobierno Hulandes a pone un paro na imple- 
mentacion di e agenda 2030 pa Hulanda y ta haci influencia 
ariba Aruba. E agenda globalista a cuminsa cay den otro. 
E gobernantenan den e paisnan grandi cu e implementa e 
Sustainable Development Goals lo cay preso pa violacion di 
derecho humano. 


Nos sa cu aki na Aruba nos gobierno a yega su limite. Placa 
a caba y fiesta a caba, p'esey kier firma e decreto di reino 
(RAFT) awo. No a haya 160 miyon di dollar fia asina ta situ- 
acion ta perem pem pem. Den 7 aña di tempo a sink nos isla 
depues di a primiti di goberna Aruba sin medida. Diripiente 
awo si RAFT ta bon mientras dia 27 di augustus 2015 a casi 
pega Parlamento na candela pa via di e ley di LAFT. Despues 
cu nos prome minister a entrega nos autonomia kier yama e 
Rijkswet uno hybrid cu no ta existi. 


Nos ta kere cu esaki ta otro manipulacion den e luna di 
orguyo mester trata e ley di matrimonio di mesun sexo. Un 
votacion mester tuma luga y ta hopi importante pa pueblo 
Cristian. Nos sa gobierno ta lomba contra di muraya paso 
nan kier bay shelo pero no kier muri. E 18 mil firmanan a 
pone presion riba gobierno pesey e parlamentarionan a 
sigui instruccion di lider di partido MEP pa laga e votacion 
keda tabla. E 18 mil firmanan ta representa un 7 asiento 
den e proximo eleccion. Nos ta spera cu gobierno no mal 
uza e informacion di e 18 mil firma den e proximo eleccion. 
Partido MEP ta dividi y yiu di Betico Croes a bira lomba y a 
traiciona lucha di su defunto tata. E entrega di autonomia ta 
fin di partido mep. Partido mep no tin derecho di existencia 
mas. 


Aruba a conoce un economia floreciente pero nunca a zorg 
pa tin un reserva na oro. E crisis economico dilanti porta lo 
ta sla duro pa nos isla pa via Aruba no tin reserva na oro. 
Laga nos spera cu nos pensioenfonds no haci mesun error 
cu na 2008 tempo cu stock market a crash. Stock market lo 
bay crash. Nos companianan estatal a cumpra hopi bonds 
for di gobierno y cu e caida di dollar lo bay sufri perdida 
grandi. Nos di partido CURPA ta kere den inversion di crypto 
currency. Esunnan cu a manipula cu e palabra di Dios ta dal 
nan dede. Esaki ta tempo di Dios y no di politiconan. Partido 
CURPA e alternativa. 


Eric Ras (CURPA) 


Orguyo ta bin prome cu caida 

UN auto personalisa di estilo dragster, diseña como un caha 
di morto riba wiel, a wordo subasta recientemente pa 28.750 
dollar y a bira iral pa su aspecto poco convencional. 


Inspira riba e auto/caha Drag-U-La cu a aparece den un 
episodio di 1965 di e serie di television "The Munsters", e 
inusual vehiculo aki ta conta cu un chasis di caha person- 
alisa y un caha di fiber di glas di 8' como body. En realidad 
no ta un caha di morto funcional, ya cu el a wordo modifica 


pa aloha un asiendo di chauffeur tras di e as patras, pero 
ciertamente e parce asina. 


E ta conta cu wiel patras hancho, tubo di muffler vertical 
estilo organo y iluminacion estilo linterna, e auto/caha aki 
parce mas un acesorio di pelicula cu un vehiculo real, apto 
pa caya, pero cu es mas, ta registra na New York como un 
Ford 1928 y tin un nummerplaat valido. 


E compartimento di chauffeur ta ubica den e parti patras di 
e caha y ta conta cu un asiento chikito bisti cu felpa blauw y 
e motor Chevrolet V8 ta situa den e parti patras di e centro 
di e chasis y ta conta cu un carburator Holley, un colector di 
admision Edelbrock y tapa di valvula wanta cu bolts di estilo 
hala. 
En cuanto e gearbox, e transmision automatico GM TH350 
ta acaba den colo di oro cu detraye di rosa pinta. 


E deposito di combustibel ta poni den e parti dilanti y pinta 
colo di oro p'e yama menos atencion, ya cu tin otro elemento 
cu mester destaca, manera e plakkaat RIP riba e parti dilanti 
y e enorme tubonan di muffler. 


E vehiculo unico aki no ta ekipa cu un odometer, pa cual 
no ta conoci e kilometrahe total y no tin informacion riba e 
speed cu e por alcansa. 


Sorprendente caha di morto cu wiel ta costa 29 mil dollar 


FUN FACTS 

1. Tin un sorto di fruminga exclusivamente di New York city, yama 


‘ManhattAnts’. E biologonan a haya nan den un area specifico di 14 


cuadra di e ciudad. 


2. Eiffel Toren tabata destina originalmente pa Barcelona. E ciudad 


Spaño a pensa cu e tabata demasiado mahos, p’esey Gustave Eiffel 


a hib’e na Paris. E criticonan Frances tampoco tabata hopi emociona, 


sinembargo, e ta un di e monumentonan mas famoso di mundo na e 


momentonan aki. 


3. Tin solamente un garage di Shell en realidad traha den forma di un 


‘shell’. En realidad, ocho a wordo construi den añanan 1930, pero sola- 


mente un a resta na North Carolina. 


4. E vuelo comercial mas cortico di Mundo ta na Escocia. E aerolinea 


regional Loganair ta bula entre e islanan Westray y Papa Westray. E 


biahe ta solamente 1.7 miya y ta dura 90 seconde. 


5. Dolfijnnan tin nomber pa otro. Segun National Geographic, e 


dolfijnnan ta usa un ‘fluit’ unico pa distinguí entre e diferente miem- 


bronan di nan manada 


6. E gota di pasta di djente riba e skeiro di djente tin un nomber. E ta 


yama 'nurdle' y un biaha tabatin un demanda riba cua compania di 


pasta di djente tabatin derecho di retrat'é. 


7. Un parti di Istanbul ta den Europa y e otro den Asia. Un parti di dje ta 


bisiña di Grecia y Bulgaria (por lo tanto, situa Na Europa) y e otro parti 


ta bisiña di Siria, Iran y Irak mas aleu di e fronteranan di Turkia (por 


lo tanto, clasifica como Asia). E canal di Bosporus ta core entre nan, 


conectando Lama Preto cu Lama Mediteraneo via Lama di Marmara. 


8. Tin mas cu 1.000 sorto di banana cu ta crece rond mundo. Esakinan 


por wordo parti den 50 categoria. 


9. E letra ' E ' ta e letra mas popular di e alfabeto. 'Z' ta e menos popular. 


10.E cancion di The Beatles 'a Day in the Life' tin un frecuencia cu sola- 


mente cacho por tende. E ta na final di e cantica. 

DEN nomber di Pastoor Stanislaw y comision San Antonio di 
parokia Pro-Catedral San Francisco, ta invita tur parokiano y 
devito p'e nobena na honor di San Antonio di Padua. 


Esaki lo cuminsa diamars, 4 di juni te cu dia 12 di juni. 
Nobena lo cuminsa pa 6'or y 15 di atardi. 


Ban pidi San Antonio trece paz y amor den nos casnan di 
famia. San Antonio ta un Santo Milagroso, ban acerc'e pa 
nos curason sinti su bondad y pidi pa paz mundial. 


Y muy en particular pa nos Pais Aruba y nos necesidadnan. 


"Esun cu tin buki di nobena, bin cu ne." 


Nobena na honor di San Antonio di Padua 

DI 21 te cu 24 di mei a tuma luga na Den Haag e di tres edicion 
di e ‘Siman di Maneho di Crisis den e partinan Caribense di 
Reino’. Ministerio di Asuntonan Interno y Relacionnan den 
Reino y ministerio di Husticia y Siguridad a organisa e siman. 


Diferente representante di organisacionnan di crisis di e 6 
islanan Aruba, Boneiru, Corsou, Sint Maarten, Saba y Sint 
Eustatius, colaborado di diferente ministerio y partner 
di cadena manera ‘Landelijk Operationeel Coördinatie 
Centrum’ (LOCC) y ‘Urban Search and Rescue Team’ (USAR. 
NL) a bini hunto. 


E siman a cuminsa cu un ehercicio di dilema, den cua partic- 
ipantenan mester a practica cu tomo di decisionnan dificil. 
Despues tabatin presentacion- y discucionnan interesante 
tocante maneho di crisis. 


Tambe a haci un bishita di trabou na LOCC y ‘Koninklijk 
Nederlands Meteorologisch Instituut’ (KNMI). 


LOCC ta forma parti di ministerio di Husticia y Siguridad y ta 


eherce un papel importante entre otro den caso di incidente, 
desaster y crisis (inter)nacional of den caso cu tin menasa 
cu esakinan por tuma luga. 


KNMI ta entre otro responsabel pa traha imagennan di 
tempo, pa Hulanda Caribense tambe. 


E participantenan a haya importante cu durante e Siman 
di Maneho di Crisis nan por a intercambia conocemento, 
explora mas profundo e posibilidadnan pa colaboracion 
y haci palabracionnan tocante esaki y pa tin contacto cu 
representantenan di otro organisacionnan di crisis. 


Colaboracion y preparacion tabata central henter e siman. 


Colaboracion ta importante, sigur den tempo di crisis. Ora 
un desaster of crisis presenta, ta importante pa ta prepara. 
Un bon preparacion ta conduci na un miho maneho di crisis. 


E participantenan ta mira bek riba un Siman di Maneho di 
Crisis exitoso. 


Preparacion pa crisis den e partinan Caribense di Reino 

DESDE Dialuna 27 di mei a cuminsa e 4th International 
Conference on Small Island Developing States SIDS. E 
conferencia aki ta wordo organisa pa Nacionnan Uni y ta 
tuma luga un biaha cada 10 aña. Prome Minister Evelyn 
Wever-Croes ta na Antigua & Barbuda pa atende e confer- 
encia aki cu ta hopi importante pa paisnan chikito manera 
Aruba. 
Ayera a tuma luga e apertura di e conferencia y esaki tawata 
uno impresionante unda por wak e compromiso di Nacionnan 
Uni pa cu e islanan. Durante e dianan venidero ta bay tin dife- 
rente reunion, encuentro y conferencianan y asina durante 
esakinan concretisa e ayudo pa e paisnan chikito. 


Enfoke di e conferencia 
E conferencia ta enfoca riba e vulnerabilidadnan y e retonan 
cu paisnan chikito ta enfrenta den e mundo global. E 
paisnan aki ta enfrenta e mesun retonan manera e guera na 
Ukraine, e conflicto entre Israel y Palestina, e efectonan di 
e pandemia di covid y e cambio climatico. E efectonan riba 
un pais chikito ta hopi mas grandi cu riba paisnan grandi y 
p’esey ta importante den cuadro di Nacionnan Uni, no sola- 
mente pa reuni cu tur pais, pero tambe ta importante pa 
intercambia cu otro paisnan similar na Aruba con pa atende 
cu e retonan y presenta solucionnan. 


Reunion plenaria 
Durante e reunion plenaria ayera Aruba a presenta e 
Statement di Reino cu ta algo hopi grandi ya cu den esey ta 
wordo fiha e vision di Aruba y ta mustra kico tur ta haciendo. 
Prome Minister a papia akinan den nomber di Aruba, pero 
tambe den nomber di Corsou y Sint Maarten. 


Reunion cu Secretario General di UN 
Riba e dia di ayera tambe Prome Minister a reuni cu Secretario 
General di Nacionnan Uni, señor Antonio Guterrez, unda el a 
trece su puntonan dilanti y a pidi señor Guterrez pa e sigui 
haci su esfuersonan pa convence paisnan grandi, pa por 
ehempel e debe grandi di covid cu Aruba tin cu Hulanda, no 
keda asina. Paisnan chikito manera Aruba mester por haya 
dispensacion di debe pa por sobrevivi y inverti entre otro 
den e cambio climatico cu ta un echo importante cu tin pa 
atende cu ne. 


E tema aki di dispensacion di debe ta uno cu e mandatario di 
Aruba a bin ta trece dilanti desde aña 2020 di e pandemia y 
sinembargo Hulanda ta rechasa esaki categoricamente, y pa 


e motibo aki ta bolbe trece e tema dilanti na Nacionnan Uni. 


Conferencia UNESCO Ciencia di Oceano 
Prome Minister tambe a atende un conferencia di UNESCO 
(United Nations Educational, Scientific and Cultural 
Organization) riba e tema di Ciencia di Oceano unda a pone 
enfasis riba e importancia di tin e conocimento y data di 
esaki y asina por adresa e retonan na e miho manera posibel. 


Dinner Prome Minister Antigua & Barbuda 
Durante anochi di e prome dia di conferencia, Prome Minister 
di Antigua & Barbuda, señor Gaston Browne, a ricibi Prome 
Minister na un dinner oficial unda durante momentonan 
masha ameno, por a intercambia di opinion riba varios tema 
importante. 


Varios otro reunion 
Durante e dialuna aki tawatin varios otro encuentro unda 
Prome Minister a hiba palabra y semper a sigui pone enfasis 
riba e importancia pa un pais chikito haya compromiso di 
paisnan grandi pasobra e polucion cu tin na mundo tanto 
den sushedad como e emision di carbono di uzo di Fuel Oil, 
apesar cu Aruba ta un pais chikito riba mapa, e efecto riba 
e isla ta grandi. 


Continuacion di e Conferencia Diamars 28 mei 
E conferencia ta continua Diamars, unda lo sigui reuni riba 
e aspectonan financiero y posibilidadnan pa Aruba. Prome 
Minister ta remarca cu Hulanda ta dispuesto pa pone hopi 
placa disponibel pa yuda henter mundo y awor cu Aruba tin 
un acuerdo riba mesa cu Hulanda ta bira tempo cu Aruba por 
logra yega na e fondonan ey cu si ta disponibel pa otronan. 
Esey ta un di e metanan principal di tur e esfuersonan cu e 
mandatario, den nomber di Aruba, ta haciendo na e confer- 
encia aki. 


“Aruba ta haciendo un bon papel, tin hopi respet pa e 
forma cu nos a atende cu e pandemia y con nos ta atende 
cu crisisnan, pero principalmente tin aprecio pa e forma 
constructivo cu nos ta comparti nos exitonan aki cu otronan, 
y esey ta yuda nos cera mas amistad cu otro paisnan. 


Ta hunto cu paisnan similar nos lo por enfrenta retonan cu 
ta spera nos, y na caminda tambe nos por yega na miho 
palabracionnan cu Hulanda awor cu nos a yega na un 
acuerdo caba cu nan”, Prome Minister a menciona. 


Aruba ta haciendo un bon papel 


Prome Minister ta resumi e prome dia di e 
conferencia di SIDS na Antigua and Barbuda 

DIALUNA ultimo e mandatario di Energia a haci dos anuncio 
sumamente importante pa Pais Aruba y nos Pueblo, ambos 
noticia cu ta logronan grandi cu lo tin su beneficio pa nos 
pueblo y nos futuro generacionnan. 


Ademas di a anuncia e licencia otorga na Aruba door di 
Department of Treasury di Gobierno Mericano pa por busca 
petroleo di origen Venezolano, e di dos bon noticia ta cu 
diabierna ultimo Conseho di Minister unanimamente a 
aproba exploracion di gas den awanan teritorial di Aruba. 


Armstrong Oil & Gas Inc. di Merca ta esun cu despues di 
a haci su sondeo den Caribe, finalmente a acerca Aruba 
pasobra den nan estudio preliminar nan a mira e awanan 
teritorial di Aruba cu un potencial grandi. Despues di inves- 
tigacionnan mas dirigi, a logra identifica posibel posnan di 
gas den e lama di Aruba. 


Pa Aruba esaki ta representa un desaroyo significativo pa e 
transicion pa energia limpi y economico, locual lo reduci e 
costonan di produccion di energia y awa beneficiando futuro 
generacionnan. 


Minister Croes a expresa cu e posibilidad di Aruba tin su 
propio yacimento di gas como fuente di energia ta un soño cu 
a nace den añanan 80 y cu awor por bira realidad. Despues 
cu e exploracion di Repsol no tabatin exito, Aruba toch a 
keda mantene e speransa di tin su mesun gas. Contando 
cu Armstrong su trayectoria exitoso den exploracion di gas 
cu casonan di exito manera esun di Alaska y Venezuela, e 
mandatario ta convenci cu e biaha aki si ta bai logra e obhe- 
tivo. 


“E ta yena nos cu un speransa factible, un speransa tangible, 
un speransa berdadero cu e biaha aki si ta bay haña gas na 
Aruba”. 


Tambe, Minister Glenbert Croes a probecha e rueda di prensa 
pa informa cu diaranson di e siman aki, e compania MPR 
hunto cu Utilities Aruba, lo duna un conferencia di prensa pa 


informa e resultado di e evaluacion y investigacion cu nan 
a haci na ELMAR y e solucion cu mester tuma pa drecha e 
problema cu coriente. 


Minister Glenbert Croes a anuncia 


Exploracion di gas ta bay bira realidad 

E industria creativo tambe conoce diferente reto ora ta 
papia di eherce actividad creativo comercialmente. Tambe 
ta reconoce cu tin oportunidadnan existente na Aruba. Esaki 
tabata puntonan cardinal cual a dialoga riba dje durante e 
'Orange Economy Symposium'. Minister Geoffrey Wever 
conhuntamente cu un panel diversifica di stakeholders y 
artistanan local a discuti riba e tema di e potencial y necesi- 
dadnan di e industria creativo. 


Economia Oraño ta encera cu e industria creativo ta ser 
considera como un pilar economico. Pa logra esaki mester 
empodera empresarionan pa eherce nan creatividad como 
actividad comercial. Diferente stakeholders a comparti nan 
experiencia y duna feedback di e retonan personal como 
personanan activo den e industria creativo, sea den arte, 
musica, baile, diseño, of mas. For di e feedback aki minister 
Wever a menciona cu e Ministerio di Asuntonan Economico 
lo crea un Plan di Accion pa Industria Creativo pa por ser 
implementa. 


Financiamento ta un reto pa industria creativo. 
Un punto cu a capta atencion ta e Financiamento pa entre- 
preneurs creativo. Esaki Minister Geoffrey Wever a splica con 
similarmente a implementa e Agri Fund pa financiamento 
di proyectonan agricola, cual anteriormente tambe tabata 
imposibel - cu esaki por ta un modelo cu lo por ser replica 
pa e industria creativo. 


San Nicolas como epicentro creativo regional. 
Minister Wever a indica di tin intencion pa logra clasifica San 
Nicolas como un UNESCO Creative City - caminda ta pone 
industria creativo na e centro di su plan di desaroyo. Esey ta 
bai tuma esfuerso conhunto, pa cual e Symposium tabata un 
paso chikito pero importante. 
Minister Geoffrey Wever ta contento pa e oportunidad pa por 


a presenta su vision pa yuda boost San Nicolas su desaroyo 
creativo. A enfatisa cu lo tuma e feedback ricibi y lo enfoca 
riba metodonan pa stimula y empodera nos artistanan local, 
pa nan por eherce nan creatividad comercialmente y desa- 
roya e industria mas aun. 


Minister Geoffrey Wever ta gradici tur esnan presente, tur e 
panelistanan y moderador pa nan participacion y contribu- 
cion valioso. Un gradicimento tambe ta bai pa Departamento 
di Asuntonan Economico pa a organisa e evento aki. 


Orange Economy 


Di vision pa accion pa stimula e industria creativo na Aruba 

DIABIERNA ultimo den e reunion publico na Parlamento 
di Aruba, Gobierno di Aruba a duna mas informacion riba e 
acuerdo cu nan a yega cu Gobierno di Hulanda riba e tema 
di financiamento di debe. Durante e reunion, Prome Minister 
Evelyn Wever-Croes a splica e acuerdo aki detayadamente, 
y a presenta tur e corespondencianan cu tabata tin pa cu e 
negociacion riba e acuerdo aki. 


Prome Minister a indica cu e reunion a bay bon, y cu tabata tin 
hopi pregunta relaciona cu e acuerdo, cu a wordo contesta, 
pa asina aclarea cualkier duda cu por tabata tin. Parlamento 
tabata hopi interesa pa scucha kico lo ta e siguiente pasonan, 
mirando cu ta aki ta unda nan lo wordo envolvi. Pa cu esaki, 
Prome Minister a reitera y confirma na nan cu Gobierno lo 
cana e caminda cu Parlamento a indica durante di un IPKO 
na Sint Maarten. 


E acuerdo entre Gobierno di Aruba y Gobierno di Hulanda lo 
wordo firma pronto, pa asina e interes riba e debe di Covid- 
19, por baha di 6.9% pa 5.1%. Prome Minister a splica 
cu Parlamento a hunga un papel hopi importante pa cu e 
acuerdo aki, mirando cu nan tabata tin un posicion hopi 
firme pa no entrega, pa loke nan ta kere ta e autonomia di 
pais Aruba, sin haya nada a cambio. Pa cu esaki ta impor- 
tante pa splica cu Parlamento lo mantene su autonomia bou 
di e LAft, pasobra e autonomia financiero a wordo entrega 
caba na 2015 door di AVP, dunando Hulanda un poder grandi 
pa tin e ultimo palabra den cambionan. 
"Manera mi a menciona, mi lo a prefera di no mester a yega 


na un Rijkswet, pero mi ta hopi satisfecho cu e acuerdo aki, 
mirando cu e ta trece claridad, trankilidad y e ta baha e 
interes, cu ta duna Aruba e aña aki 16 miyon florin cu por 
wordo inverti den proyectonan. 


Pa loke ta oposicion, mi a keda desapunta ya cu no tabata 
tin niun interes di nan banda. Por a nota si cu nan tabata 
hopi rabia y disgusta, y a expresa di no por a kere cu un 
dia nos lo yega na e acuerdo aki, mustrando cu nan nunca 
tabata tin e intencionnan corecto pa cu e pueblo di Aruba. 


E trayecto di e Rijkswet lo cuminsa pronto, manteniendo e 
autonomia di Parlamento y pais Aruba. E logro di e acuerdo 
aki ta un "game changer" pa Aruba, mirando cu e interes di 
e debe lo baha den beneficio di nos futuro generacionnan" 
Prome Minister a expresa. 


Durante un reunion publico den Parlamento 


Gobierno di Aruba a duna parlamento mas 
informacion di e acuerdo cu Hulanda 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


DURANTE e Orange Economy Symposium, Minister Geoffrey 
Wever a anuncia un 'Open Call' pa un instalacion artistico 
na Plaza Comercio situa na crusada di Wilhelminastraat y 
Columbusstraat na Oranjestad. Artistanan local ta encu- 
rasha pa manda nan “proposal” pa un concepto creativo pa 


un instalacion artistico. 


E meta ta pa crea un intalacion artistico (landmark) pa 
atrae turista y local pa centro di Oranjestad, pa por ehempel 
saca potret y asina crea fluho di hende cu por bira clien- 
tela di e restaurantnan den e area di Wilhelminastraat y 
Columusstraat. 


Plaza Comercio mester bira un centro gastronoomico, p'esey 
mester considera cu e obra di arte aki mester por sirbi como 
un luga pa saca potret, celebrando e spirito di iniciativa, 
resiliencia, innovacion, y creatividad cu ta defini e ciudad. 


E instalacion artistico su dimensionnan WxL ta 2.1 x 2.1 
meter. Pa detayes exacto, mas informacion y tambe por 
entrega un proposicion, acudi na e website: https://experi- 
enceoranjestad.com/artist_submission/ 


Minister Wever a indica di ta contento di mira e resultadonan 
inicial di revitalisacion den e areadi Wilhelminastraat. "Cu e 
instalacion artisitico nos kier atrae mas hende pa e centro 
di Oranjestad. 


Nos ta spera di por ricibi propuestanan inspirante cu por 
enrikece e panorama di e area”, minister Wever a termina. 


‘Open Call’ n’e artistanan local 


Oportunidad pa diseña instalacion artistico pa Plaza Comercio 

MINISTER Geoffrey Wever awe a haci un recorido di Cas 
Veneranda den Wilhelminastraat. Por a tuma nota cu e 
trabounan ta andando segun plan. Hunto pa duna e recorido 
tabata Sra. Daphne Every y Sra. Anne Witsenburg di Stichting 
Monumentenfonds, kende ta esnan cu ta maneha e proyecto 
di restauracion. 


Actualmente e proyecto ta den e fase di demolicion y 
preparacion pa bai un destaho publico, pa e restauracion di 
e edificio en cuestion. Durante e recorido por a presencia e 
mahestad di e edificio clasico y e proceso cu lo termina den 
un hoya edificio y un otro herencia cultural den Oranjestad. 


Banda di restauracion di e edificio y conserva e aspectonan 
original di e edificio, lo combina adaptacionnan “arquitecto- 
nico” moderno y asina crea un edificio cu caracter multifun- 
cional. E espacio lo acapara diferente actividad economico. 
Departamento di Asuntonan Economico miho conoci como 
DEZHI lo establece su mes den e edificio aki tambe ta inclui 
un espacio pa reunionnan priva na disponibilidad di publico, 
como tambe un restaurant. 


Cu e diferente actividadnan aki ta segura cu mas hende 
tambe por haci uzo di e edificio, y goza di un di edificionan 
mas iconico den nos centro di ciudad. E restauracion aki 
ta parti di un strategia holistico di Minister Geoffrey Wever. 


Restaurando edificionan di balor monumental, trece depar- 
tamentonan gubernamental den caya, hisa e calidad di e 
infrastructura rond di Oranjestad hunto cu esfuersonan pa 
mas accesibilidad y seguridad ta accionan cu hunto mester 
hiba nos bek na un centro di ciudad revitalisa. “Un ciudad 
mas prospero. Un cuidad cu ta cumpli cu tur e rekisitonan 
pa ta un ciudad comercial viabel” segun minister Geoffrey 
Wever. 


Minister Geoffrey Wever ta agradici Monumentenfonds pa a 
haci un “site visit” y asina presencia e trabounan andando, y 
tambe e compania General Property Services pa nan trabou 
y conocemento desplega. Den 2025, ta spera di por pone e 
memoria di un ruina cu hopi potencial un banda y cuminsa 
un capitulo nobo como un edificio restaura den un hoya 
cu un historia rico y un ‘ciudadano’ digno di nos centro di 
ciudad. 


Minister Geoffrey Wever 


Renovacion di Cas Veneranda ta den “full swing” 

DIADOMINGO ultimo Minister di Naturalesa, Sr. Ursell 
Arends encarga cu sector primario a wordo ricibi cu un 
caluroso bon bini na Sint Eustatius y Saba. E delegacion 
di Aruba ta consisti di Minister Arends, Directora di Santa 
Rosa Aruba, Sra. Nathalie Maduro y Chef Afdeling Visserij na 
Santa Rosa, Sr. Byron Boekhoudt. 


E conferencia Dutch Caribbean Agriculture Livestock and 
Fisheries Alliance (DCALFA) a tuma luga pa prome biaha na 
october 2022 na Corsou, despues na mei 2023 Aruba tabata 
e host, y e aña aki e la wordo organisa door di Gobierno 
di Sint Eustatius. Un conferencia cu ta brinda oportunidad 
valioso pa experiencia personalmente e iniciativanan cu 


ta tumando luga den sector primario na islanan den Reino 
Hulandes. E biaha aki a experiencia ambos Sint Eustatius y 
Saba. 


Diadomingo marduga delegacion di Aruba y participan- 
tenan di e conferencia a reuni pa hunto bishita Saba. A ricibi 
recorido na varios sitio di agricola, entre nan criadonan local 
di galiña y cabrito, un instancia di hydroponics, Fundacion 
Saba Reach y e edificio cu ta facilita e piscadonan di Saba pa 
warda nan materialnan. 


Dialuna Minister Arends y Directora di Santa Rosa a 
bishita e Departamento di Agricultura, Cria y Pesca di Sint 
Eustatius(Statia), acompaña pa Sra. Sharon Veira, kende 
ta encarga cu e parti di Agricultura y Servicio Veterinario. 
Durante e bishita por a observa e diferente actividadnan 
agricola, conoce cunukeronan local y explora proyectonan 
di reforestacion na e isla, inlcuyendo e costa di Zeelandia. 


E experiencianan aki a marca un tremendo comienso pa e 
conferencia DCALFA 2024, demostrando e dedicacion di 
esnan cu ta encarga cu sector primario di e islanan den 
Reino Hulandes. Asina tambe subrayando e importancia di 
un red cooperativo y solido entre e islanan pa asegura un 
futuro robusto di e sector. 


Minister Ursell Arends 


Delegacion di Aruba a ricibi recorido di iniciativanan 
den sector primario na Sint Eustatius y Saba 

RECIENTEMENTE Minister di Maduro a tene un confer- 
encia di prensa na unda e mandatario a duna un bista riba 
e finansa publico di Aruba y den cuadro di esaki a duna un 
splicacion riba e Nota di Comienso di Aña 2024 cu a keda 
entrega na Parlamento di Aruba. 


Aruba ta gosa di un bon reputacion cerca IMF 
Na inicio di e conferencia pa duna un bista riba e finansa 
publico di Aruba, Minister Maduro di Finansa a ripiti e 
palabranan di e Director Ehecutivo di IMF sr. Paul Hilbers 
kende tabata recientemente di bishita na Aruba, pa mustra 
con e mundo financiero ta pensa riba Aruba. "Aruba ta gosa 
di un bon reputacion cerca IMF, nos economia ta bayendo 
bon, finansa publico ta wordo maneha basa riba surplus, 
e debe di Pais Aruba ta bahando lihe, tin stabilidad mone- 
tario y financiero, e sistema financiero ta integro y Aruba 
ta trahando caba pa por mitiga e efectonan financiero di 
cambio climatico," tabata e mensahe cu sr. Hilbers a trece pa 
Conseho di Minister y Minister di Finansa. E mesun mensahe 
aki sr. Hilbers a duna durante un charla na Banco Central, 
pa asina duna stakeholdernan di comunidad un bista con e 
mundo financiero, inversionista y turista ta mira Aruba. IMF 
ta sorpresa pa mira e recuperacion grandi di Aruba despues 
di e pandemia, ya cu nan a teme cu e sla economico y finan- 
ciero lo tabata uno mucho grandi pa Aruba. Sinembargo 
Aruba a mustra su resiliencia, a tuma desicion y a haci 
esfuersonan grandi cu a resulta den un recuperacion excep- 
cional. E recuperacion aki ta wordo sigui di cerca y ta pone 
cu Aruba ta goza di un bon reputacion cerca IMF. Esaki ta e 
bon noticia cu inversionista y turista ta mira di Aruba. 


Nota di Comienso Aña 2024 
Pa duna un bista unda nos ta para cu nos finansa publico 
den aña 2024, Minister Maduro a splica riba e trabounan 
cu ta wordo haci pa presenta e Nota di Comienso di Aña 
2024 na Parlamento. Den e Nota di Comienso di Aña 2024, 
Gobierno ta duna Parlamento un bista mas tempran den aña 
di e cambionan den maneho cu a tuma luga. Tin algun e 
cambio cu ta rekeri aprobacion di Parlamento y pa e motibo 
aki Minister di Finansa a informa tambe cu Presupuesto 
Supletorio 2024 pronto lo keda presenta na Parlamento 
pa e aprobacion necesario. E mandatario ta splica e infor- 
macion den e Nota di Comienso di Aña 2024 ta yuda pa 
Parlamento por haci miho uzo di nan “budgetrecht,” por 
eherce nan trabou di control miho y Gobierno ta duna mas 
transparencia na Parlamento y Pueblo di con Presupuesto 
2024 ta wordo ehecuta. 


Cambionan cu ta resalta 


Minister Maduro a repasa algun cambio cu ta resalta den 
e Nota di Comienso di Aña 2024. E mandatario a splica cu 
e entrada di Pais Aruba ta wordo adapta na 3% di crece- 
mento economico, y cu e extra entrada aki lo keda destina pa 
realisa proyectonan manera, entre otro, Delta Plan Ouderen, 
trabounan na Parke Curason, Palo Marga, Stadion Guillermo 
Prospero Trinidad, Leerorkest, Loket Plan di Mayor, index- 
ering pa empleado publico, y pa renobacion di Cas di Cultura. 
Den e Nota di Comienso di Aña 2024 tambe lo integra e 
fondonan cu Hulanda ta haci disponibel pa cubri e gastonan 
pa realisa algun proyecto di. Landspakket. Ta importante pa 
menciona cu e cambionan proponi, no lo afecta e surplus di 
1% GDP. 


Cifra Cardinal Aña 2024 
Minister di Finansa a comparti tambe algun cifra cardinal pa 
aña presupuestario 2024. Entrada di Pais Aruba ta wordo 
premira na 1760 miyon florin y e gastonan ta calcula na 
1685 miyon florin. Di esaki, e gastonan di interes ta na 
323 miyon florin y e gastonan di personal ta na 484 miyon 
florin, cual ta keda manteni bou di e norma di 10% di GDP. E 
mandatario a sigui splica cu e surplus pa aña 2024 ta wordo 
calcula ma 1,1%, cual ta ekivalente na 75 miyon florin. Nos 
debe nacional, ta 5545 miyon florin, cu ta ekivalente na 79% 
di nos GDP. Inflacion ta na 3,5%, cual a baha compara cu un 
5.5% den pasado. 


Biahenan na IMF 
Na final di e conferencia Minister Maduro di Finansa a splica 
tambe riba su biahe reciente pa asisti na e IMF Spring 
Meetings na Washington DC. Dos biaha pa aña e mandatario 
ta atende e reunionnan di Spring Meetings y Annual Meetings 
di IMF pa asina por busca e asistencia tecnico necesario cu 
IMF of via IMF su centro di experticio den Caribe, CARTAC, 
ta yuda Aruba cune. Minister Maduro a splica cu desde aña 
2018 Aruba a logra haya hopi asistencia tecnico di IMF, 
cu a yuda nos yuda nos Pais grandemente. Aruba a haya 
asistencia technico na Departamento di Impuesto, Oficina 
di Estadistica, Departamento Economico, Aduana, Banco 
Central y Departamento di Finansa. 


Banda di esaki cada dos aña Aruba por a conta cu un evalu- 
acion financiero y economico di IMF den forma di e Article 
IV Mission, y tambe e team di IMF a yuda Aruba na varios 
ocasion cu pronosticonan cu tabata hopi relevante den 
pandemia y ora di negosha e acuerdo cu Hulanda. Ta peti- 
cionnan cu Minister Maduro ta haci durante su bishitanan na 
IMF cu awe ta duna fruta y ta keda traduci den un mehora- 
cion di e maneho financiero di Aruba. 


Minister di Finansa Xiomara Maduro 


A duna bista riba finansa publico di pais Aruba 

Sinceramente, Pastor Marcel Balootje 


Fortaleza pa Famia 


Cana den luz di Hesus ta obligatorio pa nos tur 


Si nos no ta cana den Su luz, nos ta cana den scuridad, 
anto e momento ey enemigo ta coy bentaha riba nos, 
pasobra e conoce scuridad, y tur trampa, y desviacion 
cu scuridad ta ofrece, y hiba hende na destruccion. (Juan 
10:10). 


Hende ta wordo engaña door di diabel pa nan scoge pa 
scuridad, enbes di luz y asina rechasa Dios y Su plan di 
salbacion. 


Bijbel ta mustra nos hopi ehempel di esey: 


Salmo 18:28 ta bisa: Pasobra Bo ta cende mi lampi. Señor 
mi Dios, ta ilumina mi scuridad. 


Mateo 5;16 ta para skirbi: Laga boso luz briya dilanti di 
hende di tal manera,cu nan por mira boso bon obranan y 
glorifica boso Tata cu ta den shelo. 


Laga nos comporta nos mes decentemente manera den 
dia, no den parandiamento,y den buracheria,no den inmor- 
alidad sexual,y den sensualidad, no den pleito y envidia. 
Ma bisti boso cu Señor Hesus Cristo y no haci provision 
pa e carni, pa cumpli cu su mal deseonan. (Romanonan 
13:12). 


Ora ey Hesus a bolbe papia cu nan bisando: Ami ta e luz 
di mundo,esun cu sigi Mi, no ta cana den scuridad, ma lo 
tin e luz di bida. 


Dios ta luz y den dj’E no tin nada, nada di scuridad. 


Mentira, orguyo, inmoralidad, arogancia,envidia, tur esaki 
nan ta caminda di scuridad, cual un hende cu kier cana 
cu Cristo no por cana den nan. 
Ma si nos cana den luz, mescos cu E mes ta den luz, nos 


tin comunion cu otro, y e sanger di Hesus su Yiu ta limpia 
nos di tur pica. 


Esun cu bisa cu e ta den lus y sinembargo ta odia su 
ruman,ta den scuridad te ainda. 


Tur esunnan cu no por pone nan pasado un banda y 
cada biaha ta ripiti mesun cos ta keto bay den scuridad y 
mester di liberacion,for di gara di maldad.. 
Esun cu stima su ruman ta permanece den luz, y no tin 
motibo den dje pa trompica. 


Ma esun cu ta odia su ruman ta cana den scuridad, y e 
no sa na unda e ta bay, pasobra e scuridad a ciega su 
wowonan. 


Mientras cu boso tin e luz, kere den e luz, pa boso por bira 
yiunan di luz.(Juan 12:36) 


Bo palabra ta un lampi pa mi pia, y un luz pa mi caminda. 
(Salmo 119:105). 


Pasobra antes boso tabata scuridad, ma awo boso ta 
luz den Señor, cana como yiunan di luz. (pasobra e fruta 
di e luz ta consisti di tur bondad,y husticia,y berdad. 
(Efesionan 5:8) 
Pasobra bo a libra mi alma for di morto,berdad Bo a warda 
mi pianan pa mi no trompeca, asina mi por cana dilanti di 
Dios, den e lus di bida. (Salmo 56:13). 


Ora nos ta cana den e luz di Señor, nos ta mira manera E 
ta mira y ta responde manera E ta respomde. 


Cana den luz ta nifica cana den bondad y gracia di Dios, 
laga bo bida ta un reflexion di nos Salbador. 
Y tambe cana na un manera digno di Su evangelio. 


Ora nos no ta cana den e luz di Hesus nos relacion ta 
kibra cun’E.Ora nos no ta cana den Su luz, nos no tin su 
proteccion y mesora e enemigo ta ataca pasobra e sa ki 
ora e luz di Dios no tey. 


E luz ta representa: Santidad, Gracia, Speransa,y revela- 
cion di Dios. 


Nos ta obliga pa cana den e luz di Dios, asina nos por tin 
comunion cu Dios. 


E luz di Dios ta lusa riba tur cos. 

“Señor ta mi wardador, mi’n tin falta di nada. 
Den cunucu di yerba berde e ta pone mi sosega. 
E ta hiba mi na awa trankil, 
pa mi bolbe haya forsa”. 
Salmo: 23 
Cu inmenso dolor na nos curason, nos ta anuncia fayecimento di: 


Severiano Felix Geerman 
Cariñosamente yama “Feli, Felis of Don Pancho” 
* 21 februari 1955 - † 24 mei 2024 
Na nomber di su: 
Esposa: Shirley (Liesje) Geerman-Tromp 


Yiunan: Sidney (Bryan) Geerman, Sidney y Milienne (Milly) Geer- 
man, Sherman y Stephany Geerman-Toro na Alemania, Shirliza 
(Liza) Geerman y Alden Merite Jr. 


Nieto y nietanan: Jeysi-ann, Bryandrah, Bryan Jr., Sidmar, Silainy, 
Sidion, Sidrick, Sidlienne, Saidyienne, Shaylee y Shervani Geerman 


Mayornan: † Fransisco y † Imelda Geerman-Croes 


Rumannan: † Jacento (Lorito) y Albertina (Tina) Geerman-Quandus, 
† Ramona y † Egidio (Didi) Tromp-Geerman, Basilio (Bas) y Car- 
men Geerman-Curiel, †Julian (Jan) y † Susanita (Annie) Geerman- 
Geerman, Maria Luisa (Isha) Geerman, Francisca (Sica) y Oslin 
Croes-Geerman, † Rosimbo (Rochi) Geerman 


Subrino y subrinanan: Rebeca (Deta) Tromp y famia, Vivian Tromp 
y famia, Michael (Jack) Tromp y famia na New Jersey, Bryan Geer- 
man y famia, Carlton Geerman y famia, Luci Geerman y famia, 
Susi Geerman y famia na Hulanda, Julie Heward-Geerman y famia, 
Giovanny (Jun Jun) Geerman y famia, Rocky Donato y famia, Os- 
bert Croes y famia, Osmar Croes y famia, Haime Geerman y famia 


Suegro y suegra: † Pablo y Estefana (Titi) Tromp-Gil 


Sua y cuñana: Narcisa (Sisi) Arends-Tromp y famia, Fidencio 
(Fichi) y Glenda, Tromp-Geerman y famia, Yolanda Tromp y famia, 
Emira (Miertje) y Pastor Rodriguez-Tromp y famia, Roland (Roy) 
y Emerita Tromp-Kelly y famia, Mayens Tromp y Ronald Leito y 
famia, Elvis (Epi) Tromp y famia, Astrid Tromp y famia na Hulanda, 
Glenn Tromp y Glenda de Cuba y yiu, Richard Tromp, Joyce Tromp 
y Rodison Oseana y famia 


Ihanan: Vivian Tromp, † Sulima Croes, Glenn Croes, Osbert Croes, 
Bryan Geerman, Marianela Parada 


Ayudante di cas: Paola y famia 


Bon bisiñanan: Dominico (Donny), Richardina (Din), y Darrick 
Henriquez 


Bon amigo(a)nan di cas: Alex Biesum y famia, Eddy Geerman y 
famia, Frank Mackay y famia, Swinda y Benito y famia 


Primo y primanan, comer y compernan, famia y conocirnan na 
Merca, Alemania, Hulanda, Corsou, Sint Maarten y Venezuela. 


Demas famia: Geerman, Croes, Tromp, Toro, Zambrano, Merite, 
Quandus, Curiel, Heward, Donato, Loefstok, Agunbero, Koolman, 
Mackay, Rasmijn, Ras, Werleman, Erasmus, Leon, Wester, Wernet, 
de Cuba, Semeleer, Parada, Henriquez, Arends, Rodriguez, Figaroa, 
Leito, Perez. 


Ta invita tur amigo y amiganan, bisiñanan, conocirnan di: Bucuti 
Yacht Club, Fast Forward Race Walking Club, Malmok Runners y 
fanaticadanan di su clubnan di futbol Estrella, Sportboys, Arsenal, 
F.C. Sithoc Curacao, Arikok, Atletico Aruba Vets, SCA Paradera, 
su teamnan di softball Blue-Stars, SV W.E.B., Calabas Blue-Jays, y 
Rocketeers, su ex-coleganan di Antilliaans, Aruba Wegenbouw, Web 
Aruba NV, Felipe Construction & Consultancy y su compañeronan di 
Tipico Arubano pa asisti na e acto di entiero y despedida cu ta tuma 
lugar diabierna 31 di mei 2024, for di 1or pa 4or na Royal Funeral 
Home. Acto di cremacion lo tuma lugar den seno familiar. 


Disculpa nos si den nos dolor y tristesa nos por a lubida algun famia, 
amistad of conocir. 


DIADOMINGO awo dia 2 di juni, Iglesia 
Catholico ta celebra e Solemnidad di 
Corpus Christi. E fiesta aki ta un cele- 
bracion special pa conmemora e curpa 
y sanger di nos Señor Hesu-Cristo 
berdaderamente presente den forma di 
pan y biña. Ta custumber cu full rond 
mundo riba e dia aki lo tin procesi- 
onnan y adoracion dilanti di Santisimo 
Sacramento di Altar. Na Aruba tambe 
diferente parokianan lo organisa algo 
pa celebra e fiesta grandi aki. 


Fundacion Kapel di Bethania lo bay tin 
un dia cu adoracion y alabansa. Esaki 
lo sosode cu diferente grupo di oracion 
durante henter e dia den e Kapel di 
Bethania. 


E dia aki lo cuminsa pa 7 or y mei 
di mainta cu un Santo Sacrificio di 
Misa den Misa Santa Anna na Noord 
y despues lo sali cu Santisimo den 
procesion bayendo direccion Kapel di 
Bethania. 
Pueblo di Aruba ta keda invita pa pasa 
y forma parti cu cualke grupo cu ta 
desea pa pasa un momento di adora- 


cion y alabansa hunto dilanti Hesus 
den Santisimo Sacramento di Altar. 


Lo termina e dia cu resamento di 
oracion di atardi (Vespers) y bendicion 
solem pa 5 or di atardi. 


Dia di adoracion y alabansa pa 
celebra Solemnidad di Corpus Christi 


Diaranson, 29 Mei 2024 
OBITUARIO 
40 
AWEMainta 


"Dios ta amor y amor ta Dios. 
Maske mi no ta na e mundo aki, tur dia lo mi ta banda di 
boso Curason, mi por stens di loke Senor ta hasi. 
Salmo 33. 


Cu dolor na nos curason, pero conforme cu bolontad di Dios, 
nos ta anuncia cu a bay laga nos den brasa di Señor. 


Steven Ramon Martir 
Carinosamente yama "Bachek" 
*03-10-1965 - †22-05-2024 
Mayornan: 
†Tata Otilio Martir 
†Mama Candita Martir-Schoop 


Yiu: 
Leonard Martir y Laura Sanchez 


Nieto/anan: Jenny-Lee Martir, Ledienne Martir, Z'Leonne 
Martir, Lovelyn Martir, Lauren. 


Rumannan:Oswin y Bertha Martir, †Frensel Martir, Marilis 
Martir, Sharline y Kenneth Doran Martir, Kenneth y Tania 
Martir, Cedrick y Dulcera Martir, Sedney Martir, †Chester 
Martir, Hose Mathilda, Joell Mathilda 


Mama di su yiu: 
Danila Croes y Luis Leañez 


Sobrino/a nan: Yvienne Martir, Ellerick Rodriquez y famia, 
Chalton Martir y ruman nan, Breadley Doran, Jordan 
Martir,Rewan Pocornie. 


Amigo/anan: Tico"Lele", Neo y Sonia Geerman, Sandra 
Croes, Famia di Cunucu, "Finca Fortalesa" 


Sua y Cuna nan, primo/anan, amigo, bisina y conoci. 


Demas famia na Aruba, Corsou y Hulanda: Martir, Schoop, 
Doran, Marti, Basor, Meulens, Mathilda, Servania, Croes, 
Bomba. 


Ta invita pa acto di despedida cual lo tuma luga na Aurora 
Funeral Home diahuebs 30 di mei 2024, di 2’or pa 4’or di 
atardi. 
Cremacion lo tuma luga despues den seno familiar. 


Disculpa nos si den nos tristesa nos por a lubida algun famia 
of conoci. 


Despues di despedida nos no lo ricibi bishita di condolencia 
na cas. 


Ki alegria, ora nan a bisa mi: 
"Ban cas di Señor!" 
Y awor, ata mi aki para na bo porta Señor. 
Salmo 122 
"Señor ta husto y E ta gusta un conducta cu ta husto. 
Hende sincero lo mira su cara" 
Ps 11:7 


Cu inmenso dolor na nos curason, nos ta anuncia fayeci- 
mento inespera di: 


Rafael Nemencio Croes 
Mihor conoci como: ”Neme” 
*27-10-1950 †24-05-2024 
Na nomber di su : 


Mayornan Tata: Ɨ Benito Croes 
Mama: Ɨ Rosa de Lima Croes-Jansen 


Yiu: Rafael Croes 


Rumannan: †Matio y †Hilda Croes-Donata, †Livia y Ɨ 
Roque Croes-Croes, Inchi y †Timoteo Ras-Croes, †Zr. 
Judith Croes, Vera y Gregorio “Cox” Thiel-Croes, †Aurita 
Croes, †Oscar y Chimina Croes-Boekhoudt, Nelson y Jar- 
min Croes-Tromp, Etlyn y Felix Boekhoudt-Croes 


Sobrino y sobrinanan: † Oslin Croes y famia, Michael y 
Marisela Croes-Martinus y famia, Gwendeline y Hubert 
Ras-Croes y famia, Richard y Marsolaire Ras-Peñaloza 
y famia, Elvis Ras y Jacqueline Rojas y famia, Gregory 
y Charissa Thiel-Maduro y famia, Aldrich y Nima Thiel- 
Syarief y famia, Danilo y Susan Croes-Tromp y famia, 
Raymond y Tibisay Croes-Geerman y famia, Nannelle y 
Jerome van der Spil-Croes y famia, Nehomar y Loumaishka 
Croes-Kock y famia, Marielle Croes y Mike Reintjes y 
famia, Sandy Croes y Edmarc Kock 


Bon amigo: Gabriel Kelly y famia 


Prima y primonan, sobresobrina y sobresobrinonan, ex co- 
leganan d Brandweer Aruba, rumannan di grupo di orashon, 
habitantenan y staff y personal di cas Cristelle y demas 
famia: Croes, Dirksz, Jansen, Dubero, de Cuba, Donata, 
Ras, Thiel, Boekhoudt, Tromp, Martinus, Peñaloza, Rojas, 
Maduro, Syarief, Geerman, van der Spil, Kock, Jacobs, Hill, 
van der Biezen, Reintjes y Kelly 


Despensa nos si den nos tristesa nos por a lubida un of mas 
persona 
Ta invita boso pa e acto di entiero lo tuma luga diaranson 
29 di mei 2024 for di 9or pa 11'or di mainta na Misa Santa 
Filomena na Paradera y despues lo sali bay pa Santana 
Catolico Pastoor Kranwinkel na Paradera. 
Despues di entiero nos no ta ricibi bishita di condolencia na 
cas. 


Mira con Dios a salba mi, 
Tur mi confiansa ta den djE, 
Mi n’tin miedo: 
Señor Dios ta mi forsa, mi refugio. 
E mes t’Esun cu a salba mi. 
Isaías 12:2 


Cu dolor na nos curason, nos ta participa fayecimento di nos ser 
stima: 


Anna Simeona Lucrecia Dirksen 
Cariñosamente yama “Lucrecia of Tia” 
*18-10-1955 - †24-05-2024 
Na nomber di su: 


Yiunan: Leo Kelly y yiu, Angel Kelly y Dilenia y yiunan 


Nieto y Nietanan: Devyne Geerman na Hulanda, Leandra y Luis 
Angel Kelly 


Rumannan: Vdo Emiliano (Emi) Dirksen y yiunan, Lucia Dirksen, 
Escolastico (Tico) Dirksen, Sixto Dirksen, Gisela Dirksen y Milo 
Werleman 


Sobrino - Sobrinanan: Rolando Dirksen, Evelina y Egbert Brete 
Dirksen y yiunan, Johnny Dirksen y Carol Dijkhoff y yiunan, 
Renald y Mary Dirksen y yiunan, Raul y Janine Dirksen y yiunan, 
Raymond y Alexandra Dirksen y yiunan, Randy Dirksen y Clarisa, 
Jane y Roberto Geerman Dirksen y yiunan 


Manera Sobrino: Freddy Rina 


Sobre Sobrino(a)nan: Eduard y Wency Brete y yiu, Ederick y Bril- 
litte Brete y yiunan, Egbert y Jetzee y yiu, John y Sharlin Dirksen, 
Jean- Lyne y Jaimy-Lyne Dirksen, Mayron Dirksen na Hulanda, 
Rose-Anne Dirksen y yiu, Jessica Dirksen y yiu, Daniel Geerman, 
Susan Geerman y Norwin y yiunan, Stephany Geerman y Angelo y 
yiunan, Denilson Geerman 


Manera yiu Bernadette Ellis 
Manera nietanan: Arzulaine y Shantal Arzuza Avita 
Ihanan: Lisette Bislip y Famia, Ederick Brete y Famia, Lesly Car- 
ranza 


Personan Stima : Zeraida y Gregory y Maduro - Romero 
Amigo - Amiganan: Lucia Koolman, Lucia Tiel, Lucia Smit, Rendy 
y Jesseliene Ras 


Team Imsam *Dialyse : Olga, Blanca, Jane, Glenda, Inaria, Irene, 
Ricardo, Juraine, Suzy, Tessa, Lee, Deyanirah, Phlima, Cristine 
Haime na Hulanda 
Stichting bejaarde huis Aruba → STA 


Primo y Primanan Comer y Compernan y demas famia 


Ta invita tur bisiñanan,amigo(a)nan y conocir nan pa asisti na e 
acto di entiero cual lo tuma luga diasabra 1 juni 2024 saliendo for 
di papilon 113 despues pa santana Catholico Santa maria na Santa 
Cruz. E Restonan di Tia lo ta Reposa for di 12' or di merdia pa 3:30 
pm na papilon # 113 


Adres pa Condolencia: Papilant 113 


Diaranson, 29 Mei 2024 
AWEMainta 
OBITUARIO 
41 


Un muhe birtuoso, ken por hay’e? Pasobra e bal 
mucho mas cu rubi. Curason di su esposo ta confia den 
dje y su esposo lo no tin falta di ganashi. E ta haci bon 
na su esposo y no malo tur e dianan di su bida. 
Proverbionan 31:10-12 


Cu dolor na nos curason pero conforme cu Dios Su 
boluntad nos ta participa fayecimento di nos esposa, 
mama, wela, ruman, tanta y amiga: 


Sra. Yuk Chin Kelly-Chow 
Cariñosamente yama: Jeanette 
*05-05-1952- †25-05-2024 


Na nomber di su mayornan: 
Mama: †Maria y †Ambrosio Boekhoudt 
Tata: Fat Chow 


Su kerido esposo: 
Samuel Kelly 


Yiunan: Mary-Ann y Arthur Henriquez, Mary-Jean y 
Wilfred (Danny) Rafael, Ester y Mairon Croes, Ruth y 
Patrick Witjes, Glenda Henricus 


Nietonan: Ashley, Joel, Jeanuar, Seth, Sophia y Kelly 


Manera su yiu hombernan: 
Renny Andrade y famia, Fernando Ospina y famia 


Rumannan di banda di mama: Marlyn y †Bibiano 
Semeleer y famia, Joyce Boekhoudt y famia, Richard 
y Miriam Boekhoudt y famia, Astrid y Manuel Tromp 
y famia, Donald y Antonieta Boekhoudt y famia, An- 
nette y Giovanni Dabian y famia, Mariette y Eduard 
Engelhart y famia 


Rumannan di banda di tata: Hon Man y Judith Chow y 
famia, Hong Ming (Bentel) y Mientje Chow y famia, 
Hon Wing (Tai) y Esther y famia 
Sua y cuñanan: Louisa y Pedro Henriquez y famia, 
Catharina y †Johannes Donati y famia, Aparicio y Sira 
Kelly y famia, Cosma Kelly y famia, Lydia y Ronald 
Heide, 
Maria Bernadetta Kelly y famia, Irene Kelly y famia, 
Michael Kelly y famia, †Pedro Julio Kelly y famia 


Tur su sobrino y sobrinanan y demas famia. 
Tur su primo y primanan y demas famia. 


Amiga(o)nan cerca: 
Justina Gomes, Irena Albertus, Bibiano Croes, Yvonne 
Creighton, Petra Henricus y Juana Maduro. 


Demas famia: 
Kelly, Rafael, Henriquez, Croes, Witjes, Henricus, Ro- 
driguez, Boekhoudt, Chow, Semeleer, Helder, Tromp, 
Dabian, Engelhart, Heide, Donati, Barbieri, Leung, 
Ferguson, Ras, Christiaans, Figaroa,y Jaramillo. 


Rumannan di Iglesia di Cristo. 


Ta invita tur famia, bisiña y conocinan pa e acto di 
entiero cu lo tuma luga 
diaranson 29 di mei di 2pm pa 4pm na Royal Funeral 
Home. 


Nos ta lamenta cu despues di entiero no ta ricibi bishita 
di condolencia na cas. 


Disculpa si den nos tristeza por a keda sin menciona 
algun persona. 


“Dios ta amor…. y amor ta Dios, 
Maske mi no ta na e mundo aki, tuur dia lo mi ta banda 
Di boso Curason, mi no por stens di loke 
Señor ta haci.” 
Salmo 33 


Cu inmenso dolor y tristeza nos ta anuncia fayecimento 
cristianamente di 


Vigiomone Estrame 
Miho conoci como: “Memene” 


Na nomber di su: 
Casa: †Sergo Vilias 


Yiunan: Fienel (USA), Jonique (Aruba), Chantal (Aru- 
ba), Amos (Aruba), Nickender (Haiti), Kentia (chilie) 


Nieto(a)nan: Dashka (aruba), Kerlmane (usa), Kerl- 
mando (usa), Ashline (aruba), Dalexando (haiti), 
Sammy (aruba), Cemie (aruba), Clairose (aruba), 
Bianca (chilie), Kerlina (usa) 


Acto di condolencia lo tuma luga diamars 28 di mei 
2024 di 7’or pa 9’or di anochi na Aurora Funeral 
Home. 


Ta invita famia, bisiña, amiga y amigonan, conocirnan, 
pa asisti na e acto di entiero cu lo ta tuma luga Diaran- 
son 29 di mei 2024 for di 2’or pa 4’or di atardi. 
Na Aurora Funeral Home y despues lo sali bai pa San- 
tana Central na Sabana Basora. 


Laga tur loke ta spera mi ta bunita 
Laga tur locual cu mi encontra na caminda ta 
bunita 
Laga tur locual cu mi laga atras keda bunita y 
Laga esakinan termina den tur bunitesa. 
Cado Wever. 


Cu inmenso dolor na nos curason, nos ta an- 
uncia fayecimento inespera di: 


Jarick Patrick Steven Farro 
*17 october 1992 †24 mei 2024 
Acto di entiero lo wordo anuncia despues. 


“Dios ta amor…. y amor ta Dios, 
Maske mi no ta na e mundo aki, tur dia lo mi ta banda 
Di boso Curazon, mi no por stens di loke 
Señor ta haci.” 
Salmo 33 


Cu inmenso dolor y tristeza nos ta anuncia fayecimento 
di 


Alfonso Mirep 
*13-03-1923 †20-05-2024 
Acto di entiero lo wordo anuncia despues. 


"The Lord is my strength and my song" 
Exodus 15:2 


The beautiful Spirit 
Has lifted my soul. 
Though aging and faulted 
I'm young and I'm whole! 


Shafts of His splendor 
Pierce every dark cloud: 
Happy within me 
I sing aloud! 
-Roxie Lusk Smith- 


With deep sorrow we announce the passing of our 
beloved father and opa 


Pieter Bernardus (Benny) Aloisius Sloterdijk 
*December 31st, 1924 
†May 24th, 2024 
Date and place of funeral will be announced later. 


SEÑOR ta mi luz y salbacion, 
di ken lo mi tin miedo? 
SEÑOR ta fortaleza di mi bida, 
pa ken lo mi tembla? 
Salmo 27:1 


Nos ta anuncia fayecimento di 


Louis Antonio Pedro 
*28-04-1946 - †26-05-2024 


Acto di entiero lo wordo anuncia despues. 


Diaranson, 29 Mei 2024 
OBITUARIO 
42 
AWEMainta 


“Señor ta mi wardador, mi’n tin falta di nada 
Den cunucu di yerba berde e ta pone mi 
sosega. 
E ta hiba mi na awa trankil, 
Pa mi bolbe haya forza”. 
Salmo: 23 


Nos ta anuncia fayecimento di: 


Greta Ludwina Tromp 
Mihor conoci como: “Wina” 
*05-12-1955 – †23-05-2024 


Na nomber di su 
Mama: 
†Calista Tromp 
Tata: 
Boysi Croes 


Rumannan: †Jorge Tromp, Marjo (Majon) 
Tromp y Annie Theophile y Fam, †Eric 
Tromp, Jose Albertico (Tico) Tromp na Hu- 
landa 


Sobrino(a)nan: Michael Tromp na Alemania, 
†Cathy y Mark Tromp na Colombia, Mario- 
lyn Tromp y Famia 


Tanta y Omo: Aurita Hous y Famia na Cor- 
sou, Jossy Tromp y Famia 
Demas Tanta nan y Omonan den feliz Memo- 
ria 


Su Dushinan: Alysha y Alyshon Filiciana 
Bisiña stima: Nadine Solognier cu a yude cu 
mil amor te na ultimo. 


Prima y Primonan, Amigo y Amiganan, 
Bisiñanan di Sividivi y demas Famia: Tromp, 
Croes, Solognier, Montaner, Hous, Obispa, 
Eights 


Nos ta pidi nos disculpa si den nos tristesa 
nos por a lubida un of mas famia y conocir. 


Ta invita pa e acto di despedida cu lo tuma 
lugar diasabra 1 di juni na Aurora Funeral 
Home di 09:00 pa 11:00 am, sigui pa e acto 
di cremacion cu lo tuma lugar den seno di 
famia. 


Dios ta amor…y amor ta Dios, 
maske mi no ta na e mundo aki, 
Tur dia mi lo ta banda di boso curason, 
Mi por stens di loke Señor ta haci. 
Salmo 33 


Cu dolor na nos curason pero conforme cu boluntad di 
Dios nos ta particpa fayecemento di nos ser stima; 


Lucia Maria Ridderstaat 
Cariñosamente yama “Chia” of “Dudu” 
*15-12-1942 
†27-05-2024 


Na nomber di su compañe: †Demetrio “Mete” Chris- 
tiaans 


Su yiunan: Swinda Ras y Roy Trimon, Mayra Ridder- 
staat y Randolph Jacobs, Felipe Ridderstaat y Etelvina 
Ridderstaat-Arias, Roland Ridderstaat y Avilia 
Ridderstaat-Geerman 


Su nietonan: Cricelda Tromp y Reynold Farro, Eduard 
Tromp y Xiomara Morris, Dolfito Jacobs, Nikita Rid- 
derstaat y Jean Louis Boekhoudt, †Anais Ridderstaat, 
Sidney Ridderstaat, Lilibeth Ridderstaat y Jayson 
Rojas-Prince, Royce-an Ras, Mark Jacobs, Lisbeth 
Mora, Liseth Mora 


Bisanietonan: Farrela, Raylee, Edylienne, Whitney, 
Elyxienne, Johan y Jyxielle. 


Tataranieta: Lyxienne 


Su mayornan: †Felipe Ridderstaat y †Suprianita 
Ridderstaat-Rhoides 


Su rumannan: †Petra Ridderstaat y famia, †Olga 
Maduro y famia, Norman Ridderstaat y famia, †Aura 
Martinus-Ridderstaat y famia, †Rafael Ridderstaat y 
famia, †Dominico Ridderstaat y famia, Rosa Martina- 
Ridderstaat y famia, Palmira Ridderstaat y famia 


Sobrino y sobrinanan, primo y primanan, cuña y sua- 
nan, comer y compernan, omo y tantanan, amigonan, 
bisiña y conoci. 


Demas famia: Ridderstaat, Christiaans, Rhoides, 
Leest, Maduro, Martinus, Martina, Ras, Trimon, 
Jacobs, Arias, Geerman, Tromp, Mora, Farro, Boek- 
houdt, Rojas-prince, Giel, Irausquin, Martes, Kock, 
Silvania, Kelly, Leonard, Solognier, Loopstok, 
Albertsz, Stuart, Gavidia, Lacle, Figaroa, Baiz, Lovell, 
Gomez, Mora-Arias, Arrindell, Rasmijn, Franken, 
Boezem, Kwidama, Frias, Hernandez, Morris, Fernan- 
dez, Webb, Britten, Roza, Kemp, Bermudes, Wever, 
Ridderstap, Thiel, Sapuano, Winklaar. 


Nos ta invita tur famia y conocirnan pa asisti na e acto 
di entiero cu lo tuma luga diahuebs 30 di mei 2024 for 
di 2’or pa 4’or di atardi na misa Santa Anna na Noord 
y despues lo sali pa Santana catolico na Noord. 


Adres pa condolencia: Bubali # 49, diaranson 29 di 
mei 2024 di 7’or pa 9’or di anochi. 


Nos ta lamenta cu despues di entiero nos no ta ricibi 
bishita di condolencia na cas. Nos ta pidi nos disculpa 
si den momento di tristeza nos por a lubida algun 
familiar of persona. 


“Escucha, oh Jehová, mis palabras; Considera mi 
gemir. 
Está atento a la voz de mi clamor, 
Rey mio y Dios mío, Porque a ti oraré” 
Salmo 5: 1-2 


Nos ta participa fayecimento di: 


Francisco V. Franken 
Cariñosamente yama “Paco” 
*25-12-1960 - †22-05-2024 


Na nomber di su Mayornan: †Felipe & †Gacha Fran- 
ken - Maduro 
Casa: Doris Franken Peralta 


Manera Yiunan: Andrauly, Amauris & Maria Gonsales 
y yiunan, Leidy & yiunan 


Rumannan: Maiky Franken & Flora, Coby Franken 
& †Diana, Dufi Franken & Maria, †Felipe Franken, 
Edwin Franken, Carlo Franken & Myrtha Franken- 
Vrolijk, Rosa & Robert Sint Jago-Franken, †Florencio 
Franken, Glenda & Robby Tromp- Franken 


Sobrino(a)nan: Jhonny Franken y famia, Judella 
Franken y famia, Maikito Franken y famia, †Gregory 
Franken y yiunan & Jeanmark Franken y famia 
Randy Franken y famia , Jessica Franken, Emily 
Franken y famia, Kimberly Franken, Jeaniree Franken, 
Tania St Jago y famia, Riley St Jago y famia 
Jennifer Franken y famia , Anuar Tromp y famia, 
Melissa Tromp y famia 


Tanta & omonan: †Cornes & †Marieta Maduro, 
†Frans & †Nelly Maduro, †Ceril & †Sonia Maduro, 
†Maria & †Juan Maduro, †Ursulita Maduro, †Elisa 
Maduro, †Eusebio Maduro & Imelda Maduro, †Encar- 
nacion & †Tecla Maduro 


Iha: Jeaniree Franken 


Primo y Primanan, Swa y Cuñanan, su ex coleganan di 
W.E.B. N.V. y demas famia y conocirnan. 


Su miho amigo di cas: Alex Geerman & famia 


Demas famia: Maduro, Franken, Peralta, Rodrigues, 
Camacho, Ceballo, Taveras, Gimenez, Pichardo, 
Santana, Valdez, Bencosmes, Jeffrey, Alcantara, Perez, 
Vrolijk, Sint Jago, Tromp, Croes, Da Costa, Boek- 
houdt, Geerman, Wever, Werleman, Loepstok, kock, 
Gomes, Wernet, Gonzales, Krozendijk, Kwidama y 
Koolman. 


Ta invita pa asisti na acto di entiero cu lo tuma luga na 
diabierna 31 mei 2024 for di 9’or pa 11’or di mainta 
na Royal Funeral home, despues lo sali pa Santana 
Sta. Maria na Sta Cruz. 


Adres pa condolencia: Royal Funeral Home na Cu- 
mana, diahuebs 30 di mei 2024, 7or pa 9or di anochi. 


Nos ta lamenta cu despues di entiero nos no ta ricibi 
bishita di condolencia na cas, nos ta pidi comprenshon 
pa esey. 


Nos ta pidi nos disculpa si den momento di tristesa nos 
por a lubida algun persona of familiar. 


